Junker sledeće nedelje u Londonu\nPredsednik Evropske komisije Žan-Klod Junker razgovaraće sa britanskom premijerkom Terezom Mej u Londonu u sredu, 26. Aprila o pripremi pregovora o istupanju Velike Britanije iz Evropske unije (EU) (Bregzit), saopšteno je danas u Briselu, prenosi Rojters.\n"Sa Junkerom u London treba da putuje i Mišel Barnije", glavni pregovarač EU o Bregzitu, izjavila je portparolka Evropske komisije Mina Andrejeva dodajući da je reč o poseti na poziv britanske premijerke.\nPredsednik Evropske komisije je u sredu rekao da će pregovori o Bregzitu početi posle prevremenih parlamentarnih izbora u Velikoj Britaniji 8. juna.\nPredsednik Evropskog saveta Donald Tusk je posetio London 6. Aprila. On jenedavno predstavio smernice za pregovore koje lideri EU treba da usvoje na samitu 29. aprila u Briselu.\nNa pitanje da prokomentariše medijske izveštajima da će Mej ukinuti slobodu kretanja građana EU u Britaniju pre izbora 8. juna, Mina Andrejeva je ponovila stav Brisela o nužnosti poštovanja ljudskih prava i da ih ne trebao koristiti kao pregovarački adut.\n“Želimo da ponovo uverimo građane EU koji žive u Velikoj Britaniji kao i britanske državljane nastanjene u EU da će se njihova prava i dalje poštovati bez diskriminacije kao i da će ovo biti veoma važno pitanje u pregovorima kada počnu”, istakla je portparolka Evropske komisije.\nNa pitanje o izveštaju “Fajnenšel tajmsa” da su Junkerovi saradnici uputili memorandum nadležnim telima Evropske komisije da ne daju ugovore britanskim firmama ukoliko se to kosi sa pravilima o angažovanju samo kompanija sa sedištem u EU, Andrejeva je kazala da će Britanija biti ravnopravno tretirana dok ne napusti evropski blok 2019.\nDiplomate, na koje se poziva Rojters, ističu da su britanski predstavnici već u velikoj meri skrajnute u raspravama u Briselu i taj trend će se ubrzavati s obzirom da EU koristi pravo da organizuje sastanke 27 članica bez Britanije na različitim nivoima.


Luda završnica na Silverstonu: Rins za 0,013 ispred Markeza - Admiral Bet SPORT\nLuda završnica na Silverstonu: Rins za 0,013 ispred Markeza\nStefan Cvetković Posted on 25. avgusta 2019. 17:44 25. avgusta 2019. 17:41\nNakon lude trke u Austriji gde je Andrea Doviciozo u poslednjoj krivini pretekao Marka Markeza i došao do pobede, trka za Veliku nagradu Britanije nam nije donela ništa manje uzbuđenja.\nU trci koja je rešena u poslednjih nekoliko metara Aleks Rins vozač Suzukija slavio je ispred aktuelnog svetskog šampiona Marka Markeza za 13 hiljaditih delova sezone. Rins je Markeza pretekao u poslednjoj krivini sa unutrašnje strane i oteo mu prvo mesto.\nNa podijumu se našao i Maverik Vinjales sa 0,620 sekundi zaostatka za vodećima. Valentino Rosi koji je startovao sa drugog mesta tokom trke je nazadovao za dve pozicije i morao da se zadovolji četvrtim mestom na kraju.\nPočetak trke obeležio je težak udes Fabija Kvartarara i Andree Dovicioza. Kvartararo je izgubio kontrolu nad motorom, proklizao i oborio i Andreu Dovicioza čiji se motor nakon tog udesa zapalio. Doviciozo je na kraju prevezen u bolnicu, a prvi testovi pokazuju da ništa nije polomljeno.\nU generalnom plasmanu Mark Markez je i dalje prvi sa 250 poena ispred Andree Dovicioza koji ima 172. Aleks Rins se drugom pobedom u sezoni probio do treće pozicije sa 149 poena, četiri više od četvrtoplasiranog Danila Petrućija koji je danas završio sedmi.\nSledeća trka na programu je za tri nedelje u San Marinu.\nTagovi : aleks rins, foto, mark markez, moto gp, silverston\nLajpcigu bodovi, Joveljiću 90 minuta\nBugarska osvojila prvi set, ali onda se upalila mašina - druga pobeda na EP


Brodski i vodeni transport\nBeocontrol Logistic > Vodeni transport\nU zavisnosti od zahteva klijenta, destinacije i specifičnosti robe, kompanija Beocontrol vodni transport robe organizuje kao direktan ili kombinovani transport robe (u kombinaciji sa drumskim, železničkim i avio transportom).\nSarađujemo sa brodskim agencijama širom sveta i zahvaljujući razvijenoj mreži partnera klijentima nudimo praktično neograničen tovarni prostor, brzu i profesionalnu uslugu transporta ka svim destinacijama.\nNaša kompanija Vašu robu preuzima na dogovorenoj adresi i prosleđuje je do najbliže luke (u Jugoistočnoj Evropi usluga podrazumeva luke Konstanca, Kopar, Rijeka, Bar, Solun, Hamburg, Beograd). Naš tim i naši saradnici organizovaće ukrcavanje robe, kao i njeno iskrcavanje na destinaciji odakle će je isporučiti na adresu primaoca.\nPored konvencionalnog tereta, kompanija Beocontrol poseduje licence i dozvole neophodne za transport rasutog tereta, specijalnih tereta poput vangabaritnog tereta, kao i opasne robe.\nZbirni transport preporučujemo klijentima kojima je potreban transport manjih količina roba do/sa udaljenih destinacija. Ovaj transport podrazumeva da se Vaša roba prevozi u kontejneru sa robom drugi klijenata, tako da ne morate da uzimate u zakup ceo kontejner koji Vam nije potreban i ne postoji minimum robe koji može biti transportovan.\nIzrada drvenih sanduka, obezbeđenje kontejnera i priprema specijalnih pakovanja radi dodatne zaštite Vaše robe\nPakovanje i priprema robe za uslove vodnog transporta\nNašim klijentima obezbeđujemo i skladištenje robe pre ili nakon vodnog transporta. Kompanija Beocontrol skladištenje robe nudi Vam u nekom od svojih skladišta u Jugoistočnoj Evropi, gde posedujemo preko 1,000m2 magacinskog prostora. Specijalizovani smo za skladištenje specifične robe koja zahteva specijalno rukovanje i redovne inspekcije.\nTakođe, skladištenje možemo organizovati i u bilo kom mestu u svetu, zahvaljujući mreži svojih saradnika.\nSvojim klijentima nudimo mogućnost da putem GPS-a u svakom trenutku prate transport svoje pošiljke u realnom vremenu.\nZa bezbednost robe tokom vodnog transporta i kvalitet usluge, prilikom potpisivanja ugovora sa kompanijom Beocontrol, dobijate i garanciju da će posao biti obavljen u skladu sa dogovorom kao i da ćete dobiti obeštećenje u slučaju nastanka štete.\nNa Vaš zahtev, robu u transportu možemo dodatno osigurati Basler ili Uniqa osiguranje, sa kojima naša kompanije ima potpisane ugovore.


POGLAVLJE 31: Sa EU nisu usklađena 174 stava\nSa stavovima EU od juna 2008. godine do kraja 2016. godine usklađeno je 1.889 izjava, dok nisu usklađena 174 stava, navedeno je u odgovorima BiH na Upitnik Evropske komisije za Poglavlje 31 koje se odnosi za spoljnu, bezbjednosnu i odbrambenu politiku.\nMeđu 174 stava koja nisu usklađeni sa EU je stav Savjeta EU o uvođenju sankcija Ruskoj Federaciji zbog situacije u Ukrajini.\nNisu usklađeni ni stavovi o više deklaracija o Mijanmaru, Sjevernoj Koreji, o situaciji u Južnom Sudanu, pojasu Gaze i restriktivnim mjerama protiv Sirije, podaci su Ministarstva inostranih poslova BiH navedeni u odgovoru na Upitnik.\nStavovi i izjave BiH su iskazani putem Misije BiH pri EU u Briselu, Misije BiH pri UN u Njujorku, Ženevi i Beču, Misije BiH pri Savjetu Evrope u Strazburu, OEBS-u i ostalim međunarodnim organizacijama.\nBiH će nastaviti postepeno usklađivati spoljnu politiku sa spoljnom politikom EU i sve više približavati stavove o međunarodnim pitanjima, navedno je u odgovorima na Upitnik.\nTo uključuje pitanja iz oblasti zajedničke spoljne i bezbjednosne politike, te će u tom kontekstu nastaviti progresivno povećavati stepen pridruživanja izjavama, deklaracijama, zajedničkim pozicijama, uključujući restriktivne mjere EU.\nU odgovorima se navodi da BiH u ovom trenutku nisu imenovani "politički direktor" i "evropski korespondent".\nKada je riječ o stavu EU u oblasti sprečavanja širenja oružja za masovno uništenje, u odgovorima na Upitnik Evropske komisije se ističe da BiH ne posjeduje hemijsko, bilološko, nuklearno oružje niti postoje kapaciteti za njihovu proizvodnju.\nU pogledu kontrole izvoza konvencionalnog oružja BiH je potpisala i ratifikovala Sporazum o trgovini naoružanja "ATT" /Arms Trade Treaty/ i aktivno ga provodi u praksi.\nNa regionalnom nivou BiH je i potpisnica Sporazuma o subregionlanoj kontroli naoružanja koja omogućava održavanje stabilnog nivoa konvencionalnog naoružanja i sprečavanja trke u naroužavanjau.\nIZVOR: Vebsajt Glas Srpske, 17.06.2018.


Dijabetes u Srbiji: 670.000 obolelih odraslih osoba - Penzin\nFoto: Kontaktna sočiva za dijabetičare\nNa temu dijabetesa govorili su predsednik republičke stručne komisije za prevenciju i kontrolu šećerne bolesti Nebojša Lalić koji je konstatovao da je dijabetes ozbiljna i podmukla bolest od koje oboljeva sve više ljudi i u svetu i kod nas i specijalista opšte medicine iz Doma zdravlja Voždovac Mirjana Lapčević.\n– Samo intenzivnim pristupom, koristeći brojna sredstva koja bi trebalo da nam budu dostupna, možemo se izboriti sa ovom bolešću – rekao je Lalić, a navedeno je u saopštenju.\nKako je istaknuto, dijabetes je jedna od vodećih zdravstvenih i razvojnih izazova 21 veka, a istraživanje Međunarodne Dijabetes Fondacije govori da u svetu trenutno ima 285 miliona obolelih od dijabetesa, dok se u sledećih dvadeset godina procenjuje dalji porast obolelih na 438 miliona.\nU Srbiji, Institut za javno zdravlje procenjuje da oko 670.000 odraslog stanovništva ima dijabetes, pri čemu polovinu obolelih čini radno sposobno stanovništvo starosti od 40 do 59 godina.\nNa skupu je rečeno da tip 2 čini 90 odsto svih slučajeva dijabetesa, a da prema podacima Registra za dijabetes u Srbiji, gotovo trećina novodijagnostikovanih obolelih od ovog tipa, već ima jednu ili više kasnih komplikacija kao što su bolesti srca i krvnih sudova, bubrega, nervnog sistema, oštećenje vida…\nKako je istaknuto, usled dijagnostike tih zdravstvenih problema, komplikacije dijabetesa, veoma su česti slučajevi hospitalizacije pacijenata u Srbiji, a samim tim su i troškovi lečenja viši u odnosu na EU.\nPrema iskustvima zapadnih zemalja EU, uvođenje besplatne edukacije, savremenog lečenja i učestale kontrole pacijenata smanjuje se stopa smrtnosti za do 25 odsto, broj moždanog udara za do 40 odsto, a troškovi lečenja pacijenata na godišnjem nivou za pet odsto.\nU saopštenju je istaknuto i da je potreba za stvaranjem medjukoraka izmedju standardne terapije i insulina dovela do uvodjenja nove klase lekova tipa DPP4 2006. godine, a tim povodom Lapčević je istakla da ta grupa oralnih lekova predstavlja zlatni standard u svetu, jer se pokazalo da sprečava komplikacije bolesti i značajno smanjuje rizik pojave hipoglikemije kod pacijenata.\nPacijenti u Srbiji bez pristupa modernoj terapiji\nU Srbiji prvi lek iz klase DPP4 inhibitora registrovan je 2007. godine, ali do današnjeg dana taj vid neophodne terapije nije dostupan pacijentima preko liste lekova Republičkog fonda za zdravstveno osiguranje, ističe se u saopštenju.\nUprkos tome ovi lekovi se nalaze u farmakoterapijskom protokolu za lečenje šećerne bolesti dostupnom na internet prezentaciji RFZO, uz procenu stručne komisije da oko 10.000 pacijenata sa dijabetesom Tipa 2 čeka na ovu vrstu terapije. Srbija je poslednja zemlja u regionu koja ne omogućava svojim pacijentima obolelim od dijabetesa Tipa 2 pristup DPP4 terapiji, navedeno je u saopštenju.\nTags:dijabetesdijabetes tipa 2Mirjana LapčevićNebojša LalićSrbijazdravlje\nSvaki treći Amerikanac na finansijskoj ivici


RYCO: Mladi zapadnog Balkana da se ujedine | Vugl.rs\nHome Mišljenja RYCO: Mladi zapadnog Balkana da se ujedine\nRYCO: Mladi zapadnog Balkana da se ujedine\nPet predstavnika mladih iz RYCO, koji dolaze iz Albanije, Kosova *, Crne Gore, Severne Makedonije i Srbije, izdali su saopštenje o globalnoj krizi zbog kovida-19 i njegovom uticaju na mlade na zapadnom Balkanu.\nUzimajući u obzir negativne efekte pandemije COVID-19 na različite aspekte našeg života i društva, a posebno činjenicu da populacija mladih predstavlja najranjiviju kategoriju u ovim neizvesnim vremenima, mi, predstavnici mladih u Upravnom odboru RYCO, ovim putem:\n– Apelujte na vlade ugovornih strana RYCO da uvek vode računa o najboljem interesu mladih prilikom preoblikovanja i prilagođavanja obrazovnog procesa trenutnim okolnostima, obraćajući posebnu pažnju na mlade sa manjim mogućnostima, npr. mladi bez ikakvog (ili otežanog) pristupa internetu, digitalno nepismeni mladi ljudi, mladi bez potrebnih uređaja za učenje i slični. Od velike je važnosti pružiti mladima jednake mogućnosti da uživaju svoje pravo na obrazovanje, kako bi mogli da se razvijaju njihovi puni potencijali (npr. izdavanje ICT vaučera onima kojima je potrebna itd.);\n– Ističite potrebu za usavršavanjem nastavnika, edukatora i trenera u smislu korišćenja digutalnih tehnologija, na način da mladi što manje osećaju nedostatke onlajn obrazovanja, kao i na način da izvučemo maksimum iz procesa digitalizacije obrazovanja, koji se trenutno odvija na svim ugovornim stranama;\n– Ohrabrujte ostale ugovorne strane i druge relevantne zainteresovane strane, da ne odustaju od regionalne saradnje sa mladima. Slažemo se da je proces negovanja omladinske saradnje (putem razmene mladih) usporen, ali je veoma važno da se mladi druže, razmenjuju iskustva, razmišljanja, dobre prakse i budu lideri međukulturne komunikacije i pomirenja u regionu. Stoga je od presudne važnosti da se stvaraju inovativne, privlačne i efikasne metode s ciljem okupljanja mladih iz zapadnog Balkana;\n– Pozovite ugovorne strane, zdravstvene zvaničnike i druge relevantne zainteresovane strane da se pozabave aspektom mentalnog zdravlja tokom krize, stavljajući poseban fokus na njene negativne efekte na mlade, jer oni najviše pate zbog toga, budući da su u procesu sazrevanja i odrastanja. Zbog ograničenja kretanja, neizvesnosti, izolacije, gubitka voljenih i straha od budućnosti, mladi ljudi se u zabrinjavajućoj meri suočavaju sa anksioznošću i depresijom. Zato je neophodno da vlade usvoje politike mentalnog zdravlja, integrišući ih u politiku javnog zdravlja, uz usku saradnju sa organizacijama civilnog društva, zdravstvenim radnicima, negovateljima dece itd.;\n– Podstaknite nastavnike, profesore i školske psihologe da posebno vode računa o mentalnom zdravlju svojih učenika, npr. organizovanjem radionica/kurseva mentalnog zdravlja, individualnih konsultacija, i da generalno pružaju veću podršku tokom procesa onlajn učenja, kako bi im se pomoglo da se prilagode novom načinu života i prevaziđu mentalna pitanja nastala usled trenutne krize;\n– Obratite se političarima i drugim donosiocima odluka, javnim ličnostima i drugima da se uzdrže od širenja govora mržnje i / ili lažnih vesti, stvarajući tako nezdravu atmosferu koja dalje utiče na mentalno zdravlje mladih i može dovesti do povećanja stepena netolerancije mladih na različitost. Ova neizvesna vremena utiču na sve nas, ali uglavnom na nas, mlade ljude, koji smo prirodno skloniji tuđem uticaju, i sada tragamo za odgovorima na različita pitanja, koja su rezultat nesigurnosti koja je postala uobičajena;\n– Pozvati ugovorne strane i druge relevantne zainteresovane strane da stave poseban fokus na omogućavanje mladim ljudima da učestvuju u procesima donošenja odluka čak i tokom krize. Neophodno je da mladi iskažu svoje potrebe i skrenu pažnju na probleme sa kojima se trenutno susreću, kako bi se mogle stvoriti adekvatne i kvalitetne politike usmerene na mlade. To znači da nijedna odluka koja se tiče mladih ne bi trebalo da se donosi bez mladih, koji su uključeni u proces;\n– Podstaknite omladinu da podigne svoj glas, podeli svoje misli, ideje i aktivno učestvuje u procesima donošenja odluka. Podrška vršnjaka je od velike važnosti u ovim vremenima izolacije i ograničenja kretanja, zbog čega dodatno pozivamo mlade da se podržavaju, pokazuju empatiju i motivišu jedni druge da čine ono što je u njihovoj moći da doprinesu saniranju posledica kriza;\n– Podstaknite ugovorne strane da izdvoje dodatna sredstva i kreiraju politike za podršku radu sa mladima, posebno za suočavanje sa posledicama nametnutim pandemijom kovida-19 sa kojima se mladi suočavaju;\n– Apelujte na ugovorne strane da kreiraju politike koje se bave problemom brzog povećanja nezaposlenosti mladih, kako bi se izbegle ili ublažile što je više moguće negativne dugoročne posledice krize na učešće mladih na tržištu rada, sa posebnim fokusom o javnim politikama čiji je cilj promocija i podsticanje (socijalnog) preduzetništva među mladima (npr. uvođenje mera poreskih olakšica, uključujući mlade u šeme podrške, itd.);\n– Ohrabrite ugovorne strane da intenziviraju institucionalnu saradnju u regionu, razmene iskustva i dobre prakse i zajednički rade na pronalaženju zajedničkih rešenja za lakše prevazilaženje ove krize, posebno kada su u pitanju pitanja koja muče mlade ljude iz regiona;\n– Pozovite građane da poštuju zaštitne mere koje su nametnule vlade ugovornih strana, kako bi se ublažilo širenje virusa i doprinelo ubrzanju „izlečenja“ regiona.\nFrančeska Mučo, predstavnica za mlade Albanije\nEdis Papaštica, predstavnik za mlade na Kosovu\nAndrea Mićanović, predstavnica za mlade Crne Gore\nVladimir Gjorgjevski, predstavnik mladih za Severnu Makedoniju\nMarko Kostić, predstavnik mladih za mlade\nPrevious articleThe Social Dilemma: Šta mreže znaju o nama\nNext articleOsmočasovno radno vreme je kontraproduktivna laž


Četvrti memorijalni koncert povodom rodjendana Toše Proeskog\nSubject: Četvrti memorijalni koncert povodom rodjendana Toše Proeskog Fri Jan 13, 2012 10:53 pm\nČetvrti memorijalni koncert povodom rođendana Toše Proeskog biće održan 21. januara u Makedonskoj Operi u Skoplju.\nZa razliku od prethodnih godina, ovogodišnji koncert u Toši u čast dosta će se razlikovati u odnosu na dosadašnje. Prvenstveno jer se ove godine održava u Makedonskoj Operi, a Tošine pjesme su prerađene u klasični stil koje će na sceni izvoditi operski pjevači. Također pored simfonijskog orkestra na sceni će biti i baletska grupa.\nKoncert posvećen Toši Proeskom biće održan uz podršku Ministarstva kulture Makedonije i nekoliko kompanija, a veći broj televizijskih kuća sa Balkana već je rezervirao pravo na direktan prenos. Sva sredstva biće uplaćena u humanitarne svrhe.


VELIKI IZAZOVI SRPSKE VLADE | Institute for War and Peace Reporting\nVELIKI IZAZOVI SRPSKE VLADE\nDa li nova srpska vlast moze popraviti ekonomsku i politicku stetu koju je naneo Milosevicev rezim?\nPred novom srpskom vladom nalaze se ogromni problemi u pokusaju da se rascisti metez koji je za sobom ostavio rezim Slobodana Milosevica.\nOna mora odrzati zajednicu Crne Gore i Srbije i zadrzati Kosovo. Mora, takodje, da ekonomski oporavi unistenu privredu, da se resi organizovanog kriminala i odluci na koji nacin da isporuci ratne zlocince.\nZa sada je goruci problem sukob na jugu Srbije, na granici sa Kosovom, gde naoruzani Albanci svakodnevno napadaju policiju i kidnapuju srpske civile.\nOvaj sukob odvlaci paznju predsednika Kostunice i buduceg premijera Zorana Djindjica od dugorocnih problema sa kojima bi oni zeleli da se pozabave.\nDjindjic je napade Albanaca koji sebe nazivaju Oslobodilacka vojska Preseva, Bujanovca i Medvedje, OVPBM, ocenio kao jos jedan "pokusaj da se Srbija uvuce u rat".\nNova srpska reformska vlast se do sada uzdrzavala od robusnijih rekcija, ali je inicirala snaznu diplomatsku inicijativu za reviziju Kumanovskog sporazuma kojim je okoncan rat na Kosovu.\nPrema ovom sporazumu, na srpsko-kosovskoj granici uspostavljena je zona bezbednosti u sirini od pet kilometara koju kontrolisu snage NATO bez pravog prisustva srpskih snaga bezbednosti i naoruzanih Albanaca, osim lako naoruzane srpske policije. Medjutim, vecina napada OVPBM dolazi iz te zone.\nProslog meseca, komandant NATO snaga, italijanski general Carlo Kabidozu, rekao je da su povecani izgledi da se jugoslovenskoj vojsci dozvoli prisustvo u zoni bezbednosti.\n"Zasto bismo Srbe zauvek tretirali kao neprijatelje", rekao je Kabidozu i najavio da ce NATO posle decembarskih izbora u Srbiji preispitati Kumanovski sporazum.\nOcigledno je da se za promenu sporazuma zalazu evropski partneri u NATO, jer je zona bezbednosti stvorena da bi se sprecila eventualna invaziju snaga Slobodana Milosevica na Kosovo, izgubila svaku svrhu. Medjutim, i posle izbora na kojima je pobedila reformska Demokratska opozicija Srbije, DOS, americka vlada je po tom pitanju suzdrzana.\nSituacija u kojoj su Srbi suzdrzani, dok OVPBM nastavlja sa diverzantskim akcijama pogoduje jacanju radikalnih Srba.\nNacionalisticka Stranka srpskog jedinstva, SSJ, koju je osnovao prosle godine ubijeni Zeljko Raznatovic Arkan, na izborima 23.decembra sa 14 mesta usla je u srpski parlament. Mnogi analiticari smatraju da su tenzije na Kosovu i juznoj Srbiji pomogle uspehu SSJ, ciji je lider Borislav Pelevic vec zahtevao da se konstitutivna sednica srpskog parlamenta odrzi u Pristini, na Kosovu.\nMilosevicevi socijalisti i radikali ultranacionaliste Vojislava Seselja optuzuju DOS kao krivca za krizu na jugu Srbije.\nRadikalne izjave mogu se cuti i u redovima DOS. Jedan od lidera te koalicije, Momcilo Perisic, smatra da Kostunica nije ni trebao da zahteva promenu Kumanovskog sporazuma jer taj sporazum "ne treba ni postovati".\n"Vojno-tehnicki sporazum je kapitulacija dela teritorije SRJ i nije ga trebalo ni potpisati", rekao je on. "Treba pozvati na odgovornost te koji su ga potpisali, pa sa svetom napraviti aranzman da se Kosovo vrati u sastav Srbije i Jugoslavije".\nDo sada su Kostunica i Djindjic umesno obuzdavali zagovornike radikalnih resenja.\nObojica veruju da ce kooperativnom politikom prema svetu narednih meseci ojacati medjunarodni polozaj Srbije i da ce pomoc iz inostranstva, koja se ocekuje nakon donatorske konferencije posvecene SR Jugoslaviji u martu, ekonomski ojacati Srbiju.\nUkoliko im to podje za rukom i ukoliko uspeju da zadrze Crnu Goru u zajednici sa Srbijom, oni se nadaju da ce biti u boljoj poziciji da pocnu pregovore sa Kosovom.\nZato je prioritetno pitanje nove srpske vlasti Crna Gora, odakle je vec stigao predlog za razresenje trogodisnje ustavne krize SRJ. Prema tom predlogu, crnogorski predsednik Milo Djukanovic se zalaze za koncept Srbije i Crne Gore kao dve potpuno samostalne drzave.\nNezavisnost pruza Djukanovicu jedinu sansu da ostane na vlasti. On je na svom putu ka samostalnosti otisao predaleko i tu, bez politickog samoubistva, nema povratka.\nPoznat kao regionalni "mezimac" medjunarodne zajednice iz vremena Milosevica, Djukanovic je ozbiljno poljuljan padom jugoslovenskog predsednika.\nSimpatije sveta okrenule su se prema Vojislavu Kostunici, a Djukanovic, otkako se pre tri godine izvukao iz Milosevicevog zagrljaja nije uspeo da formira demokratske institucije i ekonomski ojaca Crnu Goru. Umesto toga, stvorio je drzavicu koja opstaje zahvaljujuci neprestalnom ubrizgavanju stranog novca koji vise sluzi za popunjavanje budzeta nego za obnavljanje privrede.\nDjindjic i Kostunica ocenili su Djukanovicev predlog neprihvatljivim. Odmah su pristupili pravljenju kontrapredloga, koji je Djukanovic odbacio unapred optuzujuci Kostunicu da "zeli iz Beograda da upravlja Crnom Gorom".\nTo neslaganje poslednjih nedelja udaljilo je Djindjica od Djukanovica, sa kojim je bio vrlo blizak i priblizilo ga Kostunici, sa kojim ga sada ujedinjuje stav da bi odlazak Crne Gore i dalji raspad drzave doveo do formalnog osamostaljenja Kosova i daljeg labavljenja veza Vojvodine i Sandzaka sa Srbijom. Djukanovicev odgovor na to pitanje glasi da "Crna Gora nece da bude talac Kosova".\nSledeci problem koji ocekujue Djindjicevu vladu je ekonomska stabilizacija zemlje. Veci deo dosadasnjih donacija iz inostrastva potrosen je za saniranje elektroenergetskog sistema koji se nalazi u stanju kolapsa. Zato se u Srbiji velike nade polazu u martovsku konferenciju medjunarodnih donatora, posle cega bi mogle da pocnu opravke infrastrukture, na kojima bi se uposlio veliki broj radnika.\nMedjutim, mart je znacajan po jos cemu. Na kraju tog meseca od srpske vlasti se ocekuje da Milosevica izruci Hagu ili ce izostati ekonomska pomoc.\nU srpskoj vlasti, medjutim, niko ne zeli izrucenje Milosevica Hagu, ali su veoma raspolozeni da ga uhapse i sude mu u zemlji, uz saglasnost Tribunala. Iako se Hag do sada nije slagao sa predlogom Beograda, utisak je da bi moglo doci do nekih ustupaka.\nPoslednji u nizu velikih problema za novu vlast Srbije je borba protiv organizovanog kriminala. Goran Vesic, savetnik saveznog ministra policije, najavio je da ce nova vlast primeniti italijanski recept borbe protiv korupcije i organizovanog kriminala.\n"Najverovatnije ce se posebni tuzioci sa posebnim ovlascenjima baviti razotkrivanjem ogranizovanog kriminala", rekao je Vesic. "Tu nece i ne sme biti nikakvog komprimisa". On je najavio da ce posle formiranja vlade Srbije doci do "prociscavanja sudstva".\nOcigledno se pred novom vladom nalazi toliko prioritetnih poslova da nece biti neophodno da se dugo ceka da bi se videlo da li nova srpska vlast zeli da potpuno razbije Milosevicevo nasledje, ili samo zeli da ga stavi pod svoju kontrolu.


Izbori važniji od zdravlja, krizni štab nestao | Novine Toronto\nIzbori važniji od zdravlja, krizni štab nestao\n"Nestrpljivo čekate da prođu izbori pa da obznanite ono što je svima jasno. Svi znaju da nije onako kako je prikrivano i zataškavano, porazno je što su prećutno prihvatili da su brojevi veći, što je strašno. Ne može niko iz Kriznog štaba da kaže - pojma nisam imao, jer je to još veće ukopavanje", izjavio je danas Radovanović na Televiziji N1.\nOn je rekao i da je "tragično" ako u Kriznom štabu "pojma nisu imali da li je manje od 100 obolelih dnevno ili 400" i dodao da ne smatra da je to bilo svesno igranje sa životima ljudi.\n"Ovo je – ćuti, zažmuri, samo da se ne sazna, do izbora, pa šta možemo, borićemo se sa posledicama", kazao je epidemiolog.\nGovoreći o kredibilitetu članova Kriznog štaba, on je ocenio bi bilo dobro da su podneli ostavke tog 7. maja, jer sve te aktivnosti koje su dopustili zbog izbora, bile su protivne osnovnim epidemiološkim principima.\n"Ti podaci su inače poseban skandal, to su brojevi koji se nikada nisu slagali i cilj je bio da se ne zna prava istina. A (Institut) "Batut" je krovna ustanova zdravlja u Srbiji. Kao da je bio dodati bahati pristup - lažemo, pa šta? Jasno je bilo da ti podaci nisu tačni", naveo je.


KO ĆE U PARLAMENT PREKO ŠTELE: Među uhljebljenim Nikšić, Stevandić i naravno Genjac… - IZDVOJENO.ba\nKO ĆE U PARLAMENT PREKO ŠTELE: Među uhljebljenim Nikšić, Stevandić i naravno Genjac…\nObjavljeno 24. Oktobra 2018. 20:36\nNjih ukupno 12 (sedam iz Federacije i pet iz Republike Srpske) nije da nisu osvojili nikakve glasove, nego je riječ o tome su svi oni (ili skoro svi) još prije nekoliko mjeseci znali da će (p)ostati budžetski uhljebi u naredne četiri godine. Sa najboljim poslom na svijetu, sa najboljom platom na svijetu u odnosu na društveni standard (od 6.000 do 7.000 KM sa svim dodacima), sa vandruštvenim privilegijama i gotovo nikakvom odgovornošću za vlastiti (ne)rad.\nŠta tek reći za Halida Genjca (ušao preko kompenzacije sa 10. mjesta na listi), zbog kojeg je Inforadar ustanovio i nagradu zlatni genjac za najduži parlamentarni staž. Sa nove četiri godine – kompenzacijskog staža, ovaj bi dugogodišnji zvaničnik SDA trebalo da uđe u anale parlamentarne demokratije sa više od 20 godina u parlamentarnim klupama i na budžetskoj sisi! A samo jedan od pet mandata nije dobio kompenzacijski.\nEUOpći izbori 2018Parlament BiHštela\nVEĆ ZA KOJU GODINU: Uber će uskoro dostavljati hranu dronovima


BANJALUKA – Odbor povjerilaca Banke Srpske u stečaju prihvatio je danas prijedlog stečajnog upravnika Gorana Radivojca o prvoj djelimičnoj diobi 25 miliona KM povjeriocima banke.\nMeđutim, odluka nije donesena jednoglasno, odnosno diobi se protivila članica Odbora ispred Investiciono-razvojne banke (IRB) RS.\nPodsjećamo, upravo je spor sa IRB-om, težak 46,4 miliona KM, bio najveća kočnica da se povjeriocima isplati barem dio potraživanja.\nNakon što je Viši privredni sud u Banjaluci nedavno donio presudu kojom je odbijen zahtjev Investiciono-razvojne banke da preuzme 46,4 miliona KM kredita koje je plasirala Banka Srpske, stečajni upravnik je odlučio da predloži prvu djelimičnu diobu.\nNa današnjoj sjednici Odbora povjerilaca, predstavnica IRB-a Antonija Dulić je navela da je IRB uložila reviziju na ovu presudu Vrhovnom sudu RS te zatražila da se novac koji oni potražuju rezerviše.\nStečajni upravnik je na to odgovorio da je presuda koju je banka dobila pravosnažna i da bi u slučaju da Odbor povjerilaca prihvati njen prijedlog, na isti način moralo da se postupa i u svim drugim sporovima.\n„Nemoguće je sačiniti prijedlog djelimične diobe koji podrazumijeva da samo jedan povjerilac ima privilegovano pravo da se samo za njega koristi vanredan pravni lijek. Princip mora biti isti za sve povjerioce“, kazao je Radivojac.\nOdbor povjerilaca na kraju je prihvatio prijedlog stečajnog upravnika o diobi, s tim da je šest članova bilo za, a jedan protiv.\nRadivojac je ranije za CAPITAL rekao da bi prve isplate povjeriocima mogle da budu polovinom godine.\nTagovi: banka srpskeodbor povjerilaca


RUSKI ONKOLOZI uspešno operisali prvu pacijentkinju iz Srbije - Nova Borba\nRUSKI ONKOLOZI uspešno operisali prvu pacijentkinju iz Srbije\nU okviru saradnje srpskih i ruskih onkologa u Sankt Peterburgu uspešno je operisana prva pacijentkinja iz Srbije.\nSa veoma teškom istorijom bolesti pacijentkinju su u Rusiju uputili specijalisti beogradskog Instituta za onkologiju i radiologiju, koji su se oslonili na iskustvo peterburških kolega.\nPedesetdevetogodišnja Beograđanka je prva Srpkinja koja je operisana u okviru razvoja partnerstva između Peterburškog kliničkog centra za onkologiju i Instituta za onkologiju i radiologiju Srbije.\nOperaciju je izveo zamenik glavnog onkologa Sankt Peterburga i glavni hirurg Peterburškog onkološkog dispanzera, profesor Mihail Hanevič, prenosi Glas Moskve.\nOperacija je trajala više od pet sati, a kako ističe profesor Hanevič, umnogome je prošla uspešno zahvaljujući optimizmu pacijentkinje.\nPlan dva vrhunska stručnjaka, Mihaila Haneviča i Radana Džodića, jeste da u Peterburškom kliničkom centru za onkologiju organizuju stažiranje za srpske hirurge, a takođe i da razvijaju zajedničke programe za prevenciju i rano otkrivanje raka.\n„U Rusiji je veoma efikasan program dijagnostike različitih vrsta tumora. Tako, na primer, u našoj zemlji radi lanac dobrotvornih medicinskih centara ’Bela ruža‘, gde žene mogu da prođu besplatan godišnji preventivni pregled. U Srbiji su takođe uspešni programi za prevenciju onkoloških bolesti. Danas je u Srbiji aktuelan problem raka štitne žlezde, posebno posle bombardovanja Jugoslavije osiromašenim uranijumom. Srbi imaju veliko iskustvo u dijagnostici raka štitne žlezde, a mi u Rusiji treba da vidimo kako to iskustvo da usvojimo“, naglasio je profesor Hanevič.\nČuveni ruski lekar i dalje će nastaviti konsultacije sa srpskim lekarima i pružaće savetodavnu pomoć našim lekarima, a obavljaće i operacije kod posebno teških pacijenata iz Srbije.


Ćavi osvojio prvu šampionsku trenersku titulu, Barselona sve prati i mogla bi da ga dovede na klupu - Telegraf.rs\n08/03/21 | 06:10 ≫ 00:14\nSve će zavisiti od ishoda predsedničkih izbora u katalonskom klubu\nLegendarni Ćavi provodi trenutno svoju drugu sezonu na klupi Al Sada, gde je kasno sinoć došao do svoje prve prvenstvene titule. Njegov tim je pobedio na gostovanju protiv Um Salala rezultatom 3:0, čime je napravio nedostižnu prednost od 13 poena u odnosu na Al Duhail na četiri kola pred kraj, te tako obezbedio naslov prvaka Katara.\nOn je na taj način stigao do triple krune, a mogao bi ove sezone da osvoji čak pet trofeja, pošto je pored lige osvojio i Kup princa, te Kup Katara. Preostali su još Emir kup, gde su u polufinalu, a igraju i u Azijskoj ligi šampiona, gde je malo manje verovatno da će do titule.\nSve to znači za „tefter“ Barselone, koja bi mogla da postavi Ćavija na mesto svog prvog trenera u skorijoj budućnosti. Pošto će sasvim izvesno doći do promena u rukovodstvu, a Viktor Font je jedan od kandidata za predsednika kluba, jasno je da bismo legendarnog bivšeg fudbalera mogli da vidimo na „Kamp Nou“.\nOn je u odličnim odnosima sa Ćavijem, pa ne bi bilo čudno da Barselona nakon ove sezone, koja može biti veoma neuspešna za Barselonu, ako se ne dođe ni do jednog trofeja, kaže doviđenja Ronaldu Kumanu, ako Font dođe na vlast.


13:04:00 18.04.2016, Komentara: 0\nNovi Sad - Svoje predloge za dodelu priznanja za Oktobarsku nagradu i Novembarsku povelju građani mogu da predaju Gradskoj komisiji za dodelu priznanja.\nRok za Oktobarsku nagradu je 15. septembar, a za Novembarsku povelju 1. oktobar. Inicijative sa obrazloženjem podnose se komisiji, na adresi Skupštine grada, Žarka Zrenjanina 2.\nProšle godine, Oktobarsku nagradu dobili su Kolo srpskih sestara Eparhije Bačke, kulturni radnik Ismet Atić i JKP "Gradsko zelenilo". Novembarska povelja dodeljena je Stefanu Velji, pronalazaču i maturantu Gimnazije "Jovan Jovanović Zmaj" u Novom Sadu, direktoru "Gradske biblioteke" Draganu Kojiću i humanisti Goranu Crnojeviću.\nOktobarska nagrada se dodeljuje kao društveno priznanje pojedincima i kolektivima za izuzetne rezultate u radu i najviša dostignuća u oblasti privrede, kulture, nauke, umetnosti, obrazovanja i vaspitanja, zdravstvenoj i socijalnoj zaštiti, fizičkoj kulturi i drugim oblastima u toku jedne ili više godina na teritoriji Grada Novog Sada, a time se obeležava 23. oktobar 1944. godine - dan kada je Novi Sad oslobođen od fašizma.\nNovembarska povelja se dodeljuje kao društveno priznanje za izuzetne rezultate i dostignuća u oblasti privrede, društvenih i drugih delatnosti pojedincima i kolektivima za izuzetan doprinos razvoju Novog Sada, a povodom obeležavanja 9. novembra 1918. godine, kada je srpska vojska oslobodila Novi Sad i 25. novembra 1918. godine, kada je doneta Odluka o prisajedinjenju Vojvodine Srbiji.


Antonov: ID planira da se širi u centralnu Aziju - 17.10.2015, Sputnik Srbija\nIslamska država planira da raširi svoju aktivnost na Evropu, Rusiju, centralnu i južnu Aziju, a za prodor u zemlje Zajednice nezavisnih država (ZND) i na sever... 17.10.2015, Sputnik Srbija\npolitika, rusija, vesti, svet, anatolij antonov\n09:00 17.10.2015 (Osveženo: 09:09 17.10.2015)\nOn je rekao da je u poslednje vreme u Avganistanu znatno porasla aktivnost terorističkih grupa u okviru ID, kao i da se može očekivati ekspanzija u centralnoazijske zemlje ZND, ali i u pravcu regiona Sinkjang, koji se nalazi na severozapadu Kine.\n16 Oktobar 2015, 20:58\nGovoreći o vojnoj operaciji u Siriji, Antonov je podvukao da su meta vazdušnih napada isključivo objekti infrastrukture ID.\n„Ni po kakvim drugim civilnim ili vojnim objektima, kako to navode pojedini zapadni mediji, ne vrše se napadi“, naglasio je Antonov i dodao da se svi rezultati bombardovanja objavljuju u realnom vremenu.\nGovoreći o Azijsko-tihookeanskom regionu, Antonov je upozorio da pojedine zemlje pokušavaju da promene odnos snaga.\n„Ozbiljnu zabrinutost izazivaju pokušaji pojedinih zemalja da izmene vojno-političku ravnotežu u Azijsko-tihookeanskom regionu. To se ogleda u konstantnom dopremanju u region novog naoružanja i postepeno uveličavanje vojne aktivnosti u okviru postojećih blokova“, istakao je zamenik ministra odbrane.


Tači je Makronu preneo spremnost Kosova da nastavi "mirovne pregovore sa Srbijom".\nTi pregovori pored priznanja i članstva Kosova u UN, treba da dovedu i do "međunarodne konsolidacije Kosova", ali i "utiranja puta stranim investicijama", navodi se u saopštenju kosovskog predsednika, prenosi "Kossev".\n"To će značiti razvoj za Kosovo. Više prilika za prosperitet i bolji život svih građana Kosova", navodi se u saopštenju.\nTači je tokom sastanka izrazio i stav Kosova da put EU integracija nema alternativu.\n"Kosovo ima samo jedan cilj: NATO i EU članstvo. Ništa nas neće odvratiti od ovog cilja", rekao je Tači.


Beta 17. maja 2019. 11:35\nOno što bi trebalo da se postigne u pregovorima Srbije i Kosova neće biti dočekano velikim aplauzima, ni u jednoj od tih zemalja i to iziskuje mnogo hrabrosti, izajvio je za Dojče vele (Deutsche Welle – DW) evropski komesar za proširenje Johanes Han.\nNa pitanje da li i dalje veruje da je promena granica i dalje moguće rešenje za normalizaciju odnosa Kosova i Srbije, Han je rekao da je on samo govorio da „ne bi trebalo odmah proglasiti zabranu da se razmišlja“ ali da „šta god da na kraju dodje kao rešenje, to može biti samo rešenje koje neće ići na račun stabilnosti, mira i bezbednosti u regionu“.\n„Dogovori koji bi trebalo da se zaključe izmedju dve države biće sveobuhvatni, pitanje bezbednosti manjina biće centralni element, jer i danas, a tako će biti i u budućnosti, veoma mnogo Srba živi na celoj kosovskoj teritoriji, a ne samo na odredjenom delu. Dakle, biće tu mnogo delova slagalice i nadamo se da će to na kraju dati jednu prelepu sliku“, rekao je Han.\nPovodom izjave kosovskog predsednika Hašima Tačija da nema uspešnih pregovora bez SAD, Han je rekao da je „dobro kada je medjunarodna zajednica ujedinjena oko toga da Srbija i Kosovo dodju do pravno obavezujućeg sporazuma“ i da je zato „važna podrška SAD“ ali da je „dovoljno da se pregovori odvijaju u trenutnim strukturama, naime pod vodjstvom visoke predstavnice EU“.\n„Na primer, može se kritički primetiti da su aktuelni razgovori izmedju Srbije i Kosova već mesecima na ledu… Još jednom ću ponoviti da se radi o evropskoj perspektivi obe zemlje, a obavezujući pravni dogovor izmedju njih je ključan za evropsku perspektivu“, rekao je Han.


Poslije Bregzita slijedi Italegzit? - BIGportal.ba\n20 Aprila, 2020 20 Aprila, 2020 0343\nEvropskoj uniji poslije Bregzita možda slijedi i Italegzit – istraživanja pokazuju da raste broj Italijana koji su za izlazak iz EU i evrozone.\nIstovremeno, prema anketi koju je za italijansku agenciju Dire sproveo Tekne, u proteklom periodu došlo je do pada povjerenja Italijana u evropske institucije i sada više od 40 odsto ispitanika smatra da Italija treba da istupi iz Unije, dok je takav stav prije dvije godine imalo 26 odsto.\nAnketa je pokazala da bi 12 odsto učesnika promijenilo mišljenje „samo ako EU učini nešto konkretno“ po pitanju krize sa virusom korona.\nMinistri finansija država EU postigli su 9. aprila dogovor o paketu pomoći vrijednom 500 milijardi evra za evropske zemlje koje su teško pogođene pandemijom, međutim nisu prihvatili zahtjev Italije i Francuske za izdavanje takozvanih „korona obveznica“.\nVideo samit EU o oporavku Unije od posljedica pandemije zakazan je za 23. april, a predsjednik Evropskog savjeta Šarl Mišel rekao je da je cilj strateška diskusija o zajedničkim odlukama i garancijama za veću dobrobit građana.\nItalija je ušla u sedmu nedjelju mjera opšteg karantina uvedenih u cilju sprečavanja širenja virusa, a do sada je oko 178.000 ljudi inficirano, od posljedica tog virusa umrlo je više od 23.600 ljudi, dok se više od 47.000 oporavilo.\nIncident u izolatorijumu na Bjelavama: Žena prijetila da će se zapaliti


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas, na 10. Međunarodnom skupu visokih zvaničnika zaduženih za pitanja bezbednosti u ruskoj Ufi, da je zbog klimatskih promena, sa kojima će se ceo svet suočavati, važno da se više radi na prevenciji, na zajedničkim vežbama i obukama, kako bi se što bolje pripremili za buduće vanredne situacije.\nMinistar Stefanović je, na panelu „Međunarodna saradnja u oblasti vanrednog humanitarnog reagovanja i perspektive njenog razvoja“, istakao da je skup u Rusiji dobra prilika za predstavljanje razvoja politika delovanja u oblasti upravljanja vanrednim situacijama ali i prilika za dodatno unapređenje znanja i razmenu iskustava.\n- Samo zajedničkim delovanjem možemo ostvariti cilj, a to je, pre svega, zaštita ljudskih života, a onda i zaštita životne sredine, materijalnih dobara i kulturnog i istorijskog nasleđa - rekao je ministar Stefanović.\nOn je najavio i zajedničku vežbu spasilačkih timova „Srbija 2019“ koju organizuju naša zemlja i Ruska Federacija i koja će se od 25. do 27. juna održati u Nišu i okolini.\n- Osim srpskih i ruskih timova, učestvovaće i spasioci iz još pet zemalja – Turske, Mađarske, Bosne i Hercegovine, Severne Makedonije i Kube, a pridružiće im se i pripadnici Rusko-jermenskog humanitarnog centra. Tokom vežbe spasilački timovi imaće priliku da provežbavaju združeni odgovor u cilju otklanjanja posledica razornog zemljotresa i pratećih opasnosti. Cilj ove vežbe je razvijanje kapaciteta za odgovor i uklanjanje posledica vanrednih situacija, uz angažovanje specijalističkih timova i korišćenje specijalne spasilačke opreme i vazduhoplova - objasnio je srpski ministar.\nStefanović je podsetio da se Srbija proteklih godina suočila sa raznim elementarnim i drugim nepogodama, različitog obima i intenziteta, izazvanih prirodnim ili ljudskim delovanjem.\n- Prirodna katastrofa koja je zahvatila Srbiju i naš region u maju 2014. godine, pokazala je da uz sve postojeće bezbednosne izazove sa kojima se svi suočavamo, elementarne nepogode predstavljaju ogroman rizik. Tokom poplava 2014. godine Republika Srbija se nije suočila samo sa vanrednom situacijom bez presedana u našoj novijoj istoriji, već je to bio i period do tada neviđenog angažovanja celokupnih domaćih ljudskih i materijalnih kapaciteta, naravno uz veliku podršku inostranih spasilačkih timova. Stoga smo iz sopstvenog iskustva naučili koliko je saradnja sa drugim zemljama važna i kako može uticati na podizanje sopstvene bezbednosti - istakao je Stefanović.\nOn je rekao da je u ovakvim slučajevima angažovanje sopstvenih resursa moguće samo do određene mere, jer u jednom momentu postaje jasno da oni nisu dovoljni, pa je zato neophodno zatražiti pomoć i drugih zemalja. To je, kako je dodao, u svim zemljama koje pogode tako strašne prirodne katastrofe.\n- U Srbiji su tokom majskih poplava 2014. godine bila angažovana 22 tima sa 563 člana iz 14 zemalja, a uporedo sa njihovim angažovanjem iz mnogih zemalja sveta je pristizala humanitarna pomoć za stanovništvo ugroženih područja. Želeo bih, pre svega, da se zahvalim ruskim spasiocima koji su se tada vrlo brzo priključili našim pripadnicima, ali i svima na neizmernoj pomoći i podršci tom prilikom - kazao je Stefanović.\nMinistar je naglasio da je Republika Srbija 2018. godine usvojila novi Zakon o smanjenju rizika od katastrofa i upravljanju vanrednim situacijama, koji je doneo sveobuhvatno normiranje preventivnih mera i aktivnosti radi smanjenja rizika od katastrofa.\n- Novo zakonsko rešenje predviđa efikasnije otklanjanje posledica nepogoda kako bi se što pre normalizovali uslovi za život i rad u pogođenom području. Ovim Zakonom se stavljaju u prvi plan principi, planski dokumenti, mere i aktivnosti koji treba da doprinesu što uspešnijoj prevenciji od elemantarnih i drugih nepogoda, jačanju otpornosti pojedinaca i zajednice na njihove posledice i podizanju nivoa spremnosti za reagovanje. Novinu predstavlja i veća pažnja međunarodnoj saradnji, kako u domenu prevencije, tako i domenu humanitarne pomoći i pružanja, odnosno primanja međunarodne pomoći radi zajedničkog odgovora na posledice elementarnih i drugih nepogoda - objasnio je ministar Stefanović.


RT: Zapad propoveda pravila, ljudska prava i liberalizam, ali ih ne primenjuje - Lavrov\nZapadne zemlje se ponose time što brane ljudska prava i održavaju red širom sveta, ali njihovi postupci podrivaju poverenje i mir i stvaraju više haosa i patnje, izjavio je ruski ministar spoljnih poslova Sergej Lavrov.\nRetorika liberalizma, demokratije i ljudskih prava "ide ruku pod ruku sa politikom nejednakosti, nepravde, sebičnosti i vere u sopstvenu izuzetnost", napisao je Lavrov u eseju objavljenom u časopisu "Rusija u globalnim poslovima". Iako zadržava diplomatski dekor, esej oštro osušuje unipolarno licemerje za koje se Lavrov izjasnio da predstavlja izdaju principa koje su postavili saveznici pobednici na kraju Drugog svetskog rata i osnivanja Ujedinjenih nacija.\nPojedinačna prava i slobode nespojive su sa sankcijama, ekonomskim blokadama i „otvorenim vojnim pretnjama“ državama poput Kube, Venecuele, Severne Koreje, Irana i Sirije, rekao je ministar. Kampanje bombardovanja i promena režima u mestima kao što su Libija i Irak uništile su njihovu državnost i ubile desetine hiljada ljudi.\n"Kako se bombardovanje suverenih nacija i namerna politika uništavanja njihove državnosti ... nadovezuje na imperativ zaštite ljudskih prava?"\nPoredak zasnovan na pravilima?\nDrugi koncept koji Zapad često priziva je takozvani "poredak zasnovan na pravilima". Međutim, dotična "pravila" izmišljaju sami zapadni političari i selektivno se primenjuju da bi se zadovoljile sopstvene potrebe, koristeći ovaj trik da bi "uzurpirali proces donošenja odluka" od strane drugih, rekao je Lavrov.\nNedavni primer ovakve varljive taktike od strane Zapada bilo je snažno korištenje kao oružja, globalnog tela za hemijsko oružje, Organizacije za zabranu hemijskog oružja (OZHO). Zapadne zemlje prvo su optužile Siriju za hemijske napade, bez ikakvih dokaza. Zatim su manipulisale postupcima OZHO-a kako bi njegovim organima dodelile ovlaštenja da imenuju krivce u napadima hemijskim oružjem, zaobilazeći Savet bezbednosti UN-a. Lavrov je to nazvao "opasnim fenomenom revizionizma", koji podriva UN i utire put za dalju konfrontaciju.\nLavrov je izneo činjenicu da SAD napuštaju važne sporazume o kontroli oružja kao još jedan primer bahatog ponašanja. Vašington je jednostrano izašao iz Sporazum o antibalističkim raketama iz 2002. godine, kao i iz Sporazuma o likvidaciji raketa srednjeg i kratkog dometa ovog avgusta. Ista stvar dogodila se i sa mukotrpno sklopljenom sporazumu iz 2015. godine o iranskom nuklearnom programu, iz kojeg su SAD izašle jednostrano prošle godine. SAD su čak nagovestile da će prekršiti zabranu razmeštanja oružja u kosmosu.\nLavrov smatra da se trgovinski ratovi i sankcije SAD-a svode na želju Vašingtona da stekne "konkurentske prednosti netržišnim metodama", samo povećavajući nestabilnost i produbljujući međunarodno nepoverenje.\nSuprotno tome, Rusija predlaže da se svet udalji od imperijalističkih misli 19. i 20. veka, kada je svetom dominirala šačica sila. Današnji svet je policentričan, što znači da se sve države moraju uzeti u obzir "pristupu i brigama svih koji učestvuju u međunarodnim odnosima bez izuzetka". Samo će ovo garantovati stabilnu i bezbednu budućnost, naglasio je Lavrov.\n"Većina zemalja ne želi biti talac tuđih geopolitičkih kalkulacija i odlučne su u sprovođenju domaće i spoljne politike nacionalno orijentisane."\nMoskva predlaže upotrebu formata G20 radi njegovog najvećeg potencijala i reformisanje Saveta bezbednosti UN-a, gde je „Zapad nepravedno prezastupljen“. Reformisano telo će bolje raditi na poštovanju interesa azijskih, afričkih i latinoameričkih zemalja, kao i na održavanju „najšireg konsenzusa“ među članicama UN-a.\nTežnja za konsenzusom i diplomatijom umesto pretnji i pritiska presudna je u današnjoj politici, primetio je Lavrov, zaključujući svoj esej citatom dugogodišnjeg sovjetskog ministra spoljnih poslova Andreja Gromika, „Bolje je imati deset godina pregovora nego jedan dan rata“.


Nova teorija o nevidljivim Komančima – Najstrašniji ratnici u istoriji – Svet tajni – Vaš putokaz ka istini\nMarch 4, 2016 svettajni\tIndijanci, Komanči, Numunu narod, ratnici, Svet tajni\nZvali su sebe Numunu “narod” i vekovima su bili lovci koji su živeli u malim naseobinama u Stenovitim planinama, potom su napustili planine, otkrili konje i do sredine 18. veka bili poznati kao Komanči. Zahvaljujući konjaničkim veštinama bili su najdominantnija indijanska nacija američkog zapada.\nKomanči, koji su ime dobili po Ute reči za “svakoga ko želi da se bori samnom stalno” bili su najstrašniji ratnici u istoriji i formirali su nomadsku kulturu koja je poslužila kao model za druge indijance sa velke ravnice.\n“Ako su i podizali logore, to su radili tako da američka konjica nije mogla da pronađe nikakav trag o njima posle svega nekoliko dana. Šta su onda arheolozi mogli da urade posle dva veka?”, dodao je on.\n“Ako pogledamo širi kontekst, Komančerija je bila pravi politički i kulturni centar Jugozapada”, kaže istoričar sa Oksforda Peka Hamalainen.\nPredanja, ali i neki zapisi to potkrepljuju ali su prve godine Komanča, kada su otkrili konje – verovatno trgovinom sa jezičkim rođacima – Ute indijancima ili Pueblo narodom sa severa Novog Meksika – ostaje nepoznata. “Ovaj period je crna rupa u istoriji Komanča” kaže Hamalainen.\nNovootkriveni crteži na stenama Novog Meksika mogli bi, nadaju se arheolozi, da bace svetlo na tu “rupu”.


Region sa inženjerskom DNK\nNiCAT klaster je jedinstvena tačka kontakta sa najboljim tehnološkim kompanijama i institucijama\nPouzdani tehnološki partneri za klijente koji se\nnalaze širom sveta\nNagrađeni za proizvode i usluge iz softverskih i hardverskih oblasti, kao i za inovativne proizvode\ni stvaramo tehnologiju koja ima za cilj unapređenje društva\nInženjering je u našoj krvi i DNK (600 miliona dolara vrednosti izvoza Elektronske industrije sredinom 70-ih godina 20. veka)\nStrastveni smo prema kvalitetu i izvrsnosti (radimo sa najzahtevnijim klijentima)\nPriznati rezultati firmi članica (dobitnici nagrada, 20 inovativnih kompanija – grantovi i investicije)\nGlobalni doseg (klijenti koji se nalaze na svim kontinentima i poslovni ambasadori sa tri kontinenta)\nZAŠTO GRAD NIŠ\nOdlično obrazovanje i Univerzitet koji ima dugu tradiciju\nAktivan aerodrom – drugi aerodrom sa najbržim rastom u Evropi u 2018. godini\nNiš je proglašen 7. gradom budućnosti u Evropi (Financial Times, 2018)\nSnažna podrška grada i vlade kada je u pitanju tehnološki razvoj. Sinergija svih zainteresovanih strana\nPosao, život i uživanje (Nišville se nalazi među 10 najboljih džez festivala u Evropi, odlična hrana i noćni provod)\nMi smo poslovno udruženje koje broji 25 kompanija, 4 univerziteta i 3 institucije. Naši članovi posluju širom sveta, rešavajući složene probleme i maksimizirajući potencijale klijenata.\nAktivni smo u informacionim i komunikacionim tehnologijama, elektromedicini, elektronici i automatici i mašinstvu.\nUkoliko su vam potrebna pouzdana tehnološka rešenja i pravo partnerstvo, onda nas kontaktirajte.\nNAŠE MEĐUNARODNE AKTIVNOSTI\nNiCAT klaster ima poslovne ambasadore u Švajcarskoj, Holandiji, azijsko-pacifičkom regionu i Kaliforniji. NiCAT je organizovao poslovne misije u Nemačkoj, Holandiji, Švajcarskoj, Izraelu, Silicijumskoj dolini – Kalifornija, Kini i uspostavio niz partnerstva i stvorio nove poslovne prilike.\nNeverovatno smo strastveni u svemu ovome što radimo. Sa inženjeringom u svojoj krvi, poslovanje shvatamo sasvim lično. Ljudi iz ovog regiona su pokazali potencijal da stvore čudesne stvari. Oduševljen sam što imamo tako snažan uticaj koji podržavaju sve zainteresovane strane, jer grad Niš raste i uskoro će postati jedno od najatraktivnijih destinacija kada su u pitanju visoke tehnologije. (Goran Mladenović, direktor NiCAT klastera)\nHoward Ockman • USAID-ov projekat održivog lokalnog razvoja\nMilan Randjelović • Direktor NTP NIš\nJuergen Kapenmman • ICT konsultant, GIZ


Naslovna/Sport/Kokoškov i zvanično selektor Srbije!\nIgor Kokoškov je novi selektor muške seniorske reprezentacije Srbije!\n“Izuzetno smo zadovoljni što će tako kvalitetan stručnjak i jedan od najboljih srpskih trenera ubuduće sedeti na klupi reprezentacije Srbije. Igor je najbolje rešenje za predstojeće izazove, jer nas očekuju kvalifikacije za Evropsko prvenstvo i kvalifikacioni turnir za Olimpijske igre, a jasno je da je naš primarni cilj da izborimo plasman na oba takmičenja. Veliko hvala Sakramento Kingsima, posebno Vladu Divcu, na pomoći i razumevanju u realizaciji angažovanja Kokoškova od strane KSS, što je veoma bitno za kompletnu srpsku košarku. Uskoro ću se u Americi sastati sa Igorom, gde ćemo razgovarati o detaljima saradnje i planovima za naredni period”, rekao je predsjednik Predrag Danilović.\n“Ovim imenovanjem mojoj porodici i meni lično je ukazana velika čast. Srećan sam da ću biti u mogućnosti da kao selektor vodim nacionalni košarkaški tim Srbije. Dobro mi je poznato koliko ljudi u Srbiji vole i podržavaju košarkašku reprezentaciju. Takođe, dobro mi je poznato kakvi su naši rezultatski standardi koje su svojim uspesima decenijama gradile prethodne generacije igrača i trenera. Očekivanja naših navijača od nacionalnog tima su uvek bila velika, a ambicije igrača i trenera su uvek najveće. Toga sam vrlo svestan. Svaki košarkaški trener sa ovih prostora sanja da postane selektor nacionalog tima”, istakao je Kokoškov i dodao:\n“Moj glavni motiv da se prihvatim ovog posla je upravo jaka lična “emocija” i želja da se posle 20 godina rada u NBA i više od deset godina rada u FIBA sa drugim nacionalnim timovima konačno vratim tamo odakle sam krenuo – u Srbiju. U tom smislu, za mene je izbor za selektora našeg nacionalnog tima profesionalni zadatak koji ne može da se uporedi ni sa jednim drugim sportskim izazovom do sada. Detalji našeg ugovora nisu tajna, ali ne bi trebalo da budi prioritetni javnosti u ovom trenutku, kao što nisu bili prioritetni ni meni pri potpisivanju istog. Moje trenersko razmišljanje se bazira na tome da se svaki uspešan tim, pre svega, gradi na kreativnošću i sposobnostima samih igrača tog tima. Mi u Srbiji nikada nismo oskudevali u košarkaškom talentu. Otuda će moj posao kao selektora biti da igrače pripremim, pomognem im i da donosim odluke u najboljem interesu tima. Igrači sa kojima sam do sada radio znaju da je moj stav da „uspeh tima uvek pripada igračima, a da treneri preuzimaju odgovornost”.\n“Nacionalni košarkaški tim Srbije će se bazirati, pre svega, na našim najboljim igračima koji su u mogućnosti da se odazovu pozivu i koji žele da nose dres nacionalnog tima. Moj prvi zadatak će biti da napravim inicijalni kontakt sa svim potencijalnim reprezentativcima. Očekuju nas dve etape u predstojećem takmičarskom ciklusu: dve utakmice u februarskom “prozoru” kao deo kvalifikacija za predstojeće Evropsko prvenstvo i kvalifikacioni olimpijski turnir u junu u Beogradu. S obzirom na to da igrači Evrolige i NBA neće biti u mogućnosti da učestvuju u “prozorima”, akcenat će se svakako staviti na igrače koji će biti slobodni u tom periodu”, najavio je novi selektor:\n“Iako živimo na različitim kontinentima, danas, u 21. veku, veku tehnologije, znam da ću sada većinu slobodnog vremena provoditi za kompjuterom gledajući utakmice iz Evrope i na telefonu kontaktirajući naše igrače i moje saradnike. To za mene u ovom poslu neće biti ništa novo… Na kraju, želim da se zahvalim Košarkaškom savezu Srbije na ukazanom poverenju i odlučnosti da sarađujemo. Želeo bih, takođe, da se zahvalim čitavoj organizaciji Sakramento Kingsa na podršci da mi, i pored svakodnevnih NBA obaveza, dozvole da budem uz nacionalni tim Srbije. Ono što mogu sigurno da obećam je da ću svo svoje iskustvo, znanje i energiju, staviti u službu nacionalnog tima sa željom da se ostvare ciljevi koji su pred nama”.\nKokoškov je jedini neamerički trener koji je bio prvi trener jedne NBA ekipe u istoriji najjače košarkaške lige na svijetu.\nBiH Evropsko prvenstvo FIBA igra Kvalifikacije NBA pomoć posao takmičenja trener turnir


HomeKulturaSajam knjiga pod sloganom Pismo=Glava od 20. do 27. oktobra u Beogradu\n03/10/2019Redakcija BALKAN TVKultura, za slajder0\nMeđunarodni beogradski sajam knjiga, 64. po redu, održaće se od 20. do 27. oktobra pod sloganom „Pismo=Glava“, a posetiocima će se predstaviti oko 500 direktnih izlagača od koji 60 njih dolazi iz inostranstva, najavili su danas organizatori.\nGradski sekretar za kulturu Ivan Karl ocenio je da je sajam knjiga jedna od najvećih manifestacija čiji je osnivač grad, te da je nakon sajma u Francuskoj, jedan od najmasovnijih u Evropi sa prosekom od 200.000 poseta.\n„To jeste jedna vrsta odnosa, emocije i ljubavi prema knjizi. Smart telefoni postaju jedan od univerzalnih džuboksova za sve, i za slušanje muzike i čitanje knjiga, a ne bi trebalo da bude tako. Sajam knjiga predstavlja jedan od odbrambenih mehanizama“, rekao je Karl na konferenciji za novinare u Beogradu.\nAkademik Dušan Kovačević naveo je da Beogradski sajam jedan od velikih odbrana „ne samo knjige, već i kulture“.\nPrema njegovim rečima posebna pažnja na manifestacijama u okviru ovogodišnjeg Beogradskog sajma, biće posvećena radu Danila Kiša, Milorada Pavića i Oskara Daviča čije su godišnjice obeležene tokom 2019. godine.\n„Uz sve ovo biće još desetak vrlo značajnih manifestacija i programa i naša želja je da ovogodišnji sajam knjiga bude jedan od onih koji se pamte“, rekao je Kovačević.\nZemlja počasni gost ovogodišnjeg sajma biće Egipat.\nAmbasador Egipta Amr Alguvejli kazao je da se nada da će se tokom predstojećih dana sajma, kroz razmenu mišljenja, „srpski i egipatski narod približiti“.\nOn je najavio da su neki od egipatskih pisaca koji će se predstaviti posetiocima Salva Bakr, Mai Haled i Mamduh el Damati.\nUrednik programa Sajma knjiga Vule Žurić najavio je da će se tokom sajamskih dana, izmedju ostalog, održati i tribina posvećena Pavićevom prevodu Puškinovog „Evgenija Onjegina“, trbina posvećena „pomalo zaboravjenom“ piscu Isaku Samovokliji koji je „napravio most izmedju srpske i jevrejske kulture“, kao i tribina posvećena 50. godišnjici od izvodjenja mjuzikla Kosa.\n„Biće i jedan ciklus ‘zamene mesta’ gde smo zamislili da pisci i kritičari zamene mesta, pa će tako pisci biti ti koji će razgovarati sa književnim kritičarima. Jedan od parova biće Goran Petrović koji će razgovarati sa Aleksandrom Jerkovim“, rekao je Žurić.\nKako je najavio, tokom sajma planirani su i razgovori sa filmskim rediteljima gde će se govoriti o tome koliko je književnost uticala na njihove filmske poetike, tribina o odnosu nauke i književnosti, kao i jedna posvećena odnosu novinarstva i književnosti.\nŠkolski dan biće organizovan u četvrtak, 24. oktobra, a tog dana učenici će moći da prisustvuju sajmu po povoljnim cenama, a najavljeno je i da su odredjeni izdavači za taj dan pripremili program za školsku decu.\nPored Egipta, koja je počasni gost Sajma, učestvovaće i izdavači iz Hrvtaske, Alžira, Tunisa, Maroka, Kine, Irana i drugih zemalja.\nGosti Odbora Sajma knjiga biće američki pisac Dejvid Van, ruski pisac Sergej Šargunov, turska spisateljica Nermin Jildirim i litvanska književnica Laura Sintija Černjauskajte.\nCena pojedinačne ulaznice biće 250 dinara, dok je cena kolektivne ulaznice 150 dinara.\nKukan i Flekenštajn i zvanično predloženi za posrednike u dijalogu vlasti i opozicije\nRevijalna utakmica nekadašnjih reprezentativaca i pripadnika Ministarstva odbrane i Vojske Srbije\nTotal Hits : 6221947


U Kalesiji dočekana kampanja “Prepoznaj svoje-Budi ponosan-Made in BiH” | NEON Televizija\nU Kalesiji dočekana kampanja “Prepoznaj svoje-Budi ponosan-Made in BiH”\n... | 2. Septembra 2015.\nOpćinski načelnik Nedžad Džafić dočekao je danas delagaciju Vlade TK koju je predvodio premijer Bego Gutić, a sve u sklopu kampanje “Prepoznaj svoje – Budi ponosan – Made in BiH”.\nSastanku su prisustvovali i uspješni privrednici sa područja naše općine koji su upoznati sa ciljevima kampanje, koja će “startati” 15.septembra i trajat će četiri naredna mjeseca.\n“Pa nama je prvenstveno cilj da građani kupuju domaće proizvode. Primjera radi svaki građanin kada bi izdvojio svega 10 KM za domaće proizvode to bi bio upliv u budžete oko 450 miliona KM”, govori premijer Bego Gutić.\nOn je za NTV kazao da Tuzlanski kanton ima oko 3.000 privrednika koji bi se trebali uključiti u kampanju, a sve će se zasnivati na promociji putem televizije, portala ali i putem plakata, letaka i drugih oblika reklame.\nPlanirano je i predstavljanje uspješnih firmi, ali i pokretanje novina koje bi se samo bavile domaćom proizvodnjom.\nZadovoljan odazivom privrednika bio je i načelnik Nedžad Džafić koji je obećao da će se truditi da njegovi uposlenici koriste domaće proizvode kako bi tako pomogli svojoj općini, ali i državi.\nNa sastanku privrednici su se požalili premijeru na inspekcije, ali i na uvozni lobi i cijene domaćih proizvoda koje su u nekim situacijama veće nego kod uvoznih.\nTamam kada ste pomislili da je riječ o besplatnoj promociji firmi, prevarili ste se jer će firme za promociju morati izdovojiti od 1.000 do 3.000 KM, a taj novac će Vlada i Zlatko Berbić nosilac aktivnosti i vlasnik Kameleona te bivši kandidat na načelnika Tuzle utrošiti u promociju domaće proizvodnje i domaćih proizvoda.


Povratnici zadovoljni radom lokalne administracije | Palelive.com\nPočetna Regija Sokolac Povratnici zadovoljni radom lokalne administracije\nPovratnici zadovoljni radom lokalne administracije\nSOKOLAC – Ministar za izbjegla i raseljena lica Federacije BiH Edin Ramić izjavio je da je danas sa rukovodstvom opštine Sokolac dogovorena metodologija saradnje, a da će kasnije biti realizovani konkretni programi podrške određenim projektima i rješavanju individualnih slučajeva povratnika.\nNa sastanku načelnika opštine Sokolac Milovana Bjelice i Ramića rečeno je da je na području ove opštine započeto više projekata koje je finansiralo Ministarstvo za izbjegla i raseljena lica FBiH.\nRamić je rekao novinarima da su povratnici u sokolačkoj opštini zadovoljni radom načelnika i lokalne administracije.\nOn je naglasio da je najveći potencijal za povratnike u razvoju stočarstva, a dijelom i u eksploataciji šumskih resursa, te da bi federalno Ministarstvo moglo pomoći da povratnici formiraju matična stada kako bi započeli uzgoj tovnih junadi, proizvodnju mlijeka i drugo.\nBjelica je rekao da je razgovarano o pomoći povratničkom stanovništvu na području ove opštine radi održivog povratka, kao i o rješavanju infrastrukturnih projekata na modernizaciji saobraćajnice Sokolac-Olovo, što bi trebalo da bude prioritet u zavisnosti od raspoloživih sredstava.\nOn je istakao da je u toku javni poziv na koji se mogu prijaviti povratnici, ali i ostalo izbjeglo stanovništvo u vezi sa projektima u oblasti poljoprivrede.\nPrema njegovim riječima, razgovarano je i o pomoći razvoju privrednog sektora na području ove opštine u vezi sa apliciranjem kod međunarodnih banaka i fondova za dobijanje povoljnih kredita.\nBjelica je istakao da je ministar Ramić upoznat o onome šta radi lokalna zajednica i njenim potrebama, kao i o ostvarenoj dobroj saradnji sa nevladinim organizacijama i povratnicima.\nOn je dodao da se nada da će saradnja sa opštinama Olovo i Vareš prema evropskim fondovima dati odgovarajuće rezultate u realizaciji zajedničkih projekata.\nPrethodni članakPrekid vodosnabdijevanja u nekoliko naselja\nNaredni članakIzložba književnosti Mlade Bosne i promocija monografije


Godišnjica obeležena i u Beogradu\nIzvor: B92, Beta, Tanjug, 01.Sep.2009, 17:55\nBeograd -- Polaganjem venaca ispred spomen-ploče Jugoslovensko-poljskoj ligi, u Beogradu je obeležena 70. godišnjica izbijanja Drugog svetskog rata.\nSedamdeseta godišnjica početka Drugog svetskog rata obeležena je i u Beogradu. Otpravnik poslova Ambasade Poljske Pavel Červinjski i gradonačelnik Beograda Dragan Đilas položili su danas vence na spomen-ploču Jugoslovensko-poljske lige u centru Beograda.\nČervinjski je podsetio da je u Uzun Mirkovoj ulici u Beogradu >> Pročitaj celu vest na sajtu B92 << delovao Centar u okviru Jugoslovensko-poljske lige koji je pomagao poljskim izbeglicama da se prebace u Francusku i na Bliski istok, u periodu od 1939. do 1941. godine.\nOn je rekao da je srpski narod, i pored pritisaka nemačkog izaslanika u Beogradu i nacističkih tajnih službi, Poljacima pružao podršku i finansijsku pomoć i dodao da je godišnjica napada Nemačke na Poljsku prilika za podsećanje na bliske veze dva naroda.\n"Naša je dužnost da te događaje ne zaboravimo, pogotovo sada kada se u Evropi uzdižu pokreti i organizacije koji veličaju totalitarne režime, a u prestonicama nekih država, koje snose odgovornost za tragediju od pre 70 godina, postoje pokušaji da se falsifikuje istorija i opravdaju zločinci", istakao je Červinjski.\nĐilas je rekao da su među narodima koji su najviše nastradali u Drugom svetskom ratu poljski i srpski narod i da se ne smeju zaboraviti ljudi koji su dve godine pomagali Poljacima da se spasu i prebace na druge teritorije, jer su mnogi od njih stradali, a među njima i Milan Popović, koji je vodio taj centar.\n"Prijateljstrvo koje je tada postojalao između poljskog i srpskog naroda razvija se i dalje", izjavio je Đilas.\nSredišnja svečanost obeležavanja 70. godišnjice početka Drugog svetskog rata održava se u poljskom gradu Gdanjsku.\nViše o tome možete pročitati u posebnoj vesti.


Iako su na Sajmu učestvovala 34 poslodavca koji su ponudili oko 350 slobodnih radnih mesta za radnike različitih zanimanja i kvalifikacija, i uprkos tvrdnjama Člana gradskog veća za budžet i finansije, Dejana Mandića, da se prema dosadašnjoj statistici u narednih tri do šest meseci po održavanju sajma zaposli svako četvrto nezaposleno lice koje je posetilo sajam, stekao se utisak da je ponuda poslova slaba. Kad kažemo slaba, to se uglavnom odnosi na veliki (pretežni) broj ponuđenih “nestabilnih” radnih mesta poput agenata prodaje svih vrsta. Njihova karakteristika je, po rečima naših brojnih sagovornika koji nisu krili razočarenje u razgovoru sa nama, postojanje kvota (određen broj proizvoda koji se mora prodati) koje su uglavnom nedostižne, naročito ako se uzme u obzir da se proizvodi moraju prodavati samoinicijativo tehnikom ubeđivanja putem telefona (nasumičnim pozivanjem potencijalnih kupaca), ili čak lično (odlaskom od vrata do vrata). Pri tom, kako smo čuli iz iskustva onih koji su se u prethodnom periodu oprobali u ovim poslovima, neretko se dešavalo da poslodavci ne poštuju prava radnika na svakakve načine: prva 2-3 meseca je probni (neplaćeni) rad, radi se prekovremeno, porezi i doprinosi se ne plaćaju i sl. Ako je to zaista tako, postavlja se pitanje da li su organizatori sajma upoznati sa ovim, i ako nisu, zbog čega nisu, a ako jesu, da li dopuštanjem učešća ovakvih firmi direktno podržavaju sivu ekonomiju zarad sopstvene reklame?\nTreba napomenuti da se ponuda poslova za visokoobrazovane može nabrajati na prste, ako izuzmemo poslodavce koji traže diplomirane pravnike, ekonomiste itd. za poslove neprimerene struci, npr. pisanje projekata koji se plaćaju tek ukoliko se sredstva za projekat odobre. Koji je razlog manjka ponude za fakultetski obrazovane, i ima li smisla ambiciozna Strategija obrazovanja u Srbiji do 2020. godine u čijem je planu da se sa sadašnjih 6,5-9% visokoobrazovanih (podaci su različiti u zavisnosti od izvora) dostigne 38,8% visokoobrazovanih između 30 i 34 godine, kada i danas veliki broj takvih nema posao?\nNaša uloga na ovogodišnjem sajmu, osim pridobijanja novog članstva za Sekciju, bila je orijentisana i na prijateljski razgovor sa nezaposlenima o njihovim očekivanjima, nadanjima, strepnjama, problemima oko (ne)pronalaženja posla i planovima za budućnost, u kom smo pokušavali da ih posavetujemo i ohrabrimo u njihovoj nameri da se zaposle. Ovim pristupom želeli smo da pokažemo da funkcija Sindikata daleko prevazilazi borbu za prava zaposlenih, i da se širi mnogo dublje u polje rešavanja problema našeg društva kako u privrednom tako i u smislu razumevanja osnovnih ljudskih prava. Ovakva razmena utisaka i mišljenja sa posetiocima sajma, pružila nam je još bolji uvid u problem sve veće nezaposlenosti, što će svakako uticati i na smer rada Sekcije u narednom periodu.


srbijasport.net - Vesti - Rukomet - Naisa u osmini finala evropskog Kupa\nSreda, 24.10.2018 05:45\n18.11.2017 juznevesti.com 751\nNije bilo preterano drame u dvomeču Naise i izraelskog Makabija, s obzirom na to da su Nišlijke od samog početka pokazale ko je “gazda” u hali “Čair”. I druga pobeda bila je sigurna – domaće su slavile sa 25:20 i tako omogućile sebi da prezime u Evropi, pošto su se plasirale u osminu finala Čelendž kupa.\nUkupni rezultat dvomeča bio je 53:43; foto: Vanja Keser\nPonovo su rukometašice Naise bile sigurne od samog početka, ali su ih nakon petnaestak minuta igre mini-serijom protivnice stigle i izjednačile. Nakon kratke rezultatske “klackalice”, Nišlijke su se ponovo vratile na svoj nivo i do kraja poluvemena imale čak 5 golova prednosti.\nIako je delovalo kao da su domaće rukometašice već završile posao u šesnaestini finala, to i nije bilo baš tako. Tokom prvih 10 minuta druge deonice protivnice su im se približile na samo jedan gol zaostatka. Ipak, vratile su igračice Naise prednost, te na kraju sigurno trijumfovale.\nKako su u prvoj utakmici Nišlijke takođe slavile, i to sa 28:23, ova pobeda odvela ih je među najboljih 16 u takmičenju, koje su 2008. godine osvojile.\nPodsetimo, što se tiče Super lige, Naisa je jesenji deo prvenstva završila sa učinkom od 8 pobeda i tesnim porazom od aktuelnog šampiona države Medicinara. Niške igračice su trenutno na liderskoj pozicji, a da li će tu i ostati, odlučiće duel Bekamenta i Šapčanki, koji je na programu sutra.


Nekadašnji krilni igrač Junajteda i reprezentacije Velsa na mestu selektora zameniće Krisa Kolmena, koji je u novembru napustio klubu "zmajeva" kako bi seo na klupu Sanderlenda.\nGigs će u ponedeljak ujutru potpisati ugovor sa čelnicima Fudbalskog saveza, a istog dana će biti i promovisan. Proslavljeni fudbaler je bio i najveći favorit da zameni Kolmena na mestu selektora.\nPodsetimo, Kolmen je napustio klupu reprezentacije nakon neuspeha u kvalifikacijama za Svetsko prvenstvo, u kojima je Vels zauzeo treće mesto u grupi D, iza Srbije i Republike Irske.\nGigs je za reprezentaciju Velsa odigrao 64 utakmice od 1991. do 2007. godine i bio je kapiten svoje zemlje. Po okončanju više nego uspešne karijere vodio je Mančester junajted na četiri utakmice nakon što je Dejvid Mojes dobio otkaz, a dve godine je bio pomoćnik Luju van Galu. Dolaskom Žozea Murinja morao je da napusti "crvene đavole".


Recept za poverenje u vakcinu – Magazin Plus\nHome/- VIJESTI/Recept za poverenje u vakcinu\nDoktore su posebno zabrinjavali stavovi javnosti prema vakcinaciji. Sve veći otpor prema obaveznoj vakcinaciji protiv malih boginja tokom 1870-ih i 1880-ih pokazao je koliko je slabašno poverenje u politički i medicinski establišment. Najradikalniji protivnici vakcinacije služili su se demonstracijama i štampom da promovišu svoj stav. Iz njihove perspektive, umesto da kontrolišu medicinske autoritete, novinari su ih slepo podržavali. Kao i danas, „mejnstrim“ mediji prikazivani su kao neprijatelj: pojedini protivnici vakcina čak su tvrdili da novine obmanjuju građane kad je reč o bezbednosti vakcinacije. „Da su mediji pošteni samo mesec dana, medicinskom zlu i parlamentarnoj laži protiv kojih se borimo bio bi zadat smrtni udarac“, obznanio je jedan aktivista 1876.


Vučković cilja polufinale - Sportske.net\nVučković cilja polufinale\nRukometaš Srbije Nenad Vučković izjavio je danas da bi uspeh za reprezentaciju na Evropskom prvenstvu predstavljao ako bi uspela da se plasira na Olimpijske igre u Londonu, što podrazumeva i igranje u polufinalu.\n"Sigurno da bi uspeh bio plasman na Olimpijske igre. To u nekom smislu garantuje igranje u polufinalu. Tako da jedna stvar ide sa drugom. Igranje u polufinalu bi zadovoljilo sve nas, ali mislim da nas ne bi zaustavilo. Gledali bismo da odemo, korak, dva dalje", rekao je agenciji Beta Vučković.\nFrancuska reprezentacija je aktuelni evropski, svetski i olimpijski šampion i na EP u Srbiji dolazi kao glavni favorit za zlatnu medalju.\nRukometaši Srbije igraće prvi meč 15. januara sa selekcijom Poljske.\n"Pripreme privodimo kraju. Ostaje nam da još neke sitne detalje doteramo i da se osvežimo, kako bismo Poljake dočekali što spremniji", rekao je Vucković.\n"Na početku sezone bio sam povredjen i zbog povrede ramena propustio sam prvih pet utakmica. Drago mi je da sam do okupljanja reprezrntacije uspeo da se oporavim i vratim u tu neku formu, u kakvoj sam bio recimo prošle godine", rekao je Vučković koji od 2008. godine igra u nemačkom Melsungenu.


Uspeh niških studenata na takmičenju "Face the Challenge 2018"\nPočetak/Društvo/Uspeh niških studenata na takmičenju „Face the Challenge 2018“\nUspeh niških studenata na takmičenju „Face the Challenge 2018“\nStudentska Asocijacija NOVA i Studentski parlament Ekonomskog fakulteta u Nišu organizovali su 19. i 20. aprila takmičenje „Case Study – Face the Challenge 2018“. Takmičenje koje je treći put zaredom održano na Ekonomskom fakultetu u Nišu okupilo je 11 timova sa Ekonomskih fakulteta iz zemlje i regiona.\nStudenti sa Univerziteta u Nišu, Kragujevcu, Kosovskoj Mitrovici, Beogradu i Skoplju uzeli su učešće na ovom nadmetanju u čijoj je organizaciji i realizaciji učestvovalo preko 150 studenata i 20 partnera i sponzora.\nGlavni partneri koji su podržali realizaciju takmičenja su Kancelarija za mlade Grada Niša, LEONI i Societe Generale Srbija.\nPrvog dana takmičenja, 19. aprila, upriličeno je svečano otvaranje na kome su se obratili dekan Ekonomskog fakulteta Univerziteta u Nišu, prof. dr Jadranka Đurović-Todorović, koordinator Kancelarije za mlade Grada Niša, Stevan Živković, predsednik Studentskog parlamenta Ekonomskog fakulteta u Nišu, Aleksandra Đorđević i idejni tvorac takmičenja, Andrija Popović.\nNakon svečanog otvaranja, takmičari su dobili konkretne probleme preduzeća, čija su idejna rešenja u vidu pisanog koncepta razrađivali do kraja prvog dana.\nTakmičenje je okupilo timove u dve kategorije: Rise to the Challenge (troje studenata od prve do treće godine osnovnih akademskih studija i jedan učenik srednje škole) i Face the Challenge (troje studenata četvrte godine osnovnih ili master studija).\nDrugi dan takmičenja bio je rezervisan za prezentacije idejnih rešenja. Timovi su svoje ideje prezentovali pred stručnim žirijem, koji je proglasio najbolje u obe kategorije.\nPrvi da pokažu svoje kreativne ideje, imali su priliku timovi koji su se takmičili u delu takmičenja „Rise to the Challenge“. U ovoj kategoriji, prvo mesto je osvojio tim „Usef juniori“ sa Ekonomskog fakulteta u Kragujevcu. Drugo i treće mesto pripala su timovima sa Ekonomskog fakulteta u Nišu, a u pitanju su timovi „Voda“ i „CRT“.\nTakmičare u ovom delu takmičenja ocenjivao je stručni žiri u sastavu: Sanja Petrović-Nikolić (Nifon Security), Bojan Bojović (Eduka plus) i Ivan Topalović (Deli centar).\nU drugom delu takmičenja, svoje ideje su predstavljali timovi iz kategorije „Face the Challenge“. Pobedu je odneo tim sa niškog Ekonomskog fakulteta – tim SAJ. Drugo mesto pripalo je timu „USEF“ sa Ekonomskog fakulteta u Kragujevcu, dok je treće mesto osvojio tim „Enigma“ sa Ekonomskog fakulteta u Nišu.\nŽiri koji je odlučio čija ideja će biti pobednička, činili su sledeći članovi: Jelena Spasić (Leoni), Branimir Novaković (Societe Generale), Ivan Mihajlović (RRA „Jug“) i Stevan Živković (Kancelarija za mlade Grada Niša).\nEkonomski fakultet Niš niski studenti Uspeh


Novosti Archives - VisitVisoko.com\nTaekwondo kolektiv „Bosna“ iz Visokog ovog vikenda organizuje Međunarodno otvoreno prvenstvo u taekwondou „Pyramid Cup 2022“ Visoko, a ovaj interesantni događaj će biti održan u prekrasnom ambijentu parka „Ravne 2“ u Bosanskoj dolini piramida. – Ovo je prvi put na našim prostorima, odnosno u našoj zemlji da jedno ovako veliko međunarodno takmičenje bude organizovano na […]\nU petak su brojne školske ekspedicije odlučile da predivno vrijeme provedu u Bosanskoj dolini piramida, a među njima su bili i prvi put učenici i nastavnici Osnovne škole „19. april“ iz Dervente. – Danas nas je u Visoko stiglo preko stotinu učenika i devet nastavnika, a u pitanju je maturalna ekskurzija na koju smo krenuli […]\nPored velikog broja posjetilaca iz cijele Bosne i Hercegovine, kao i zemalja regiona, u petak su lokacije u Bosanskoj dolini piramida u Visokom privukle i veliki broj školaraca, tačnije u Kompleks Ravne su stigle brojne školske ekskurzije. Na stotine mališana iz Sarajeva, Zenice, Bugojna, Dervente i drugih bh.gradova, zajedno sa svojim nastavnicima, uživali su u […]\nU Arheološkom parku Ravne 2 bit će otvorena dva visokokvalitetna teniska terena, a specijalni program povodom otvaranja bit će upriličen 13. jula. Bosni i Hercegovini nedostaje kvalitetnih teniskih terena i infrastrukture za najpopularniji individualni sport na ovim prostorima, a to će se promijeniti izgradnjom dva visokokvalitetna terena u Visokom. Posebno se to odnosi na teren […]\n1 2 … 65 Slijedeće


Ovo zato jer se slavni naučnik izjašnjavao kao Srbin po poreklu i rodu, navode iz NBS-a za Tanjug i dodaju da bi, ako bi se to desilo, sasvim sigurno bile preduzete odgovarajuće aktivnosti prema nadležnim institucijama Evropske unije, da bi se ukazalo na neprimerenost takvog predloga. Dizajn evro-novčanica, objašnjavaju u Narodnoj banci, isti je nezavisno od države koja ih štampa i dizajn kovanica je regulisan odgovarajućom Uredbom Saveta EU od 24. juna 2014. godine. Reč je uredbi o apoenima i tehničkim specifikacijama evro-kovanica namenjenih opticaju i po njoj evro-kovanice imaju jednu zajedničku, evropsku stranu koja je ista na svim evro-kovanicama, tzv. avers i drugu nacionalnu, revers stranu, koja se razlikuje od zemlje do zemlje i ima na sebi oznaku države-članice EU. Dodaju da na primer, Italija ima evro-kovanice od dva evra na kojima se nalazi portret Dantea Aligijerija, a na evro-kovanici od jednog evra crtež Leonarda Da Vinčija koji prikazuje idealne proporcije ljudskog tela. Grčka pak na evro-kovanici od dva evra ima scenu sa mozaika u Sparti iz trećeg veka nove ere, u kojoj je prikazana boginja Evropa koju otima Zevs u obliku bika, a na kovanici od dva evra prikazana je sova urađena po uzoru na staru atinsku kovanicu od četiri drahme. U Narodnoj banci Srbije kažu da države obično formiraju komisije, sastavljene od umetnika, numizmatičara, gravera, političara, koje od više predloga biraju nacionalni dizajn evro-kovanice. Objašnjavaju i da o nacionalnom dizajnu evro-kovanice odlučuje država članica EU koja evro koristi kao zajedničku valutu i da se on može menjati tek nakon 15 godina, osim ako se ranije promeni šef države ili to zahtevaju razlozi sprečavanja falsifikovanja evro-kovanica, kada se dizajn može promeniti i pre isteka pomenutog roka. Država je obavezna da druge članice EU obavesti o nacrtima dizajna novih nacionalnih strana evro kovanica, a zahtev za odobrenje dizajna podnosi se Savetu EU. Procedura je takva da Savet EU odobrava dizajn nacionalne strane evro-kovanice ako su ispunjeni tehnički uslovi i ako nema primedbi drugih država članica koje koriste evro kao zajedničku valutu. Naglašavaju i da se pomenuta uredba odnosi na države koje su ispunile uslove za pristupanje Evrozoni, a da Hrvatska to može da učini najranije 2023. godine, što je, kako navode u NBS, u ovom trenutku upitno. Hrvatski premijer Andrej Plenković je najavio da će se lik Nikole Tesle nalaziti na evro-kovanicama od 50, 20 i 10 centi i to kada Hrvatska postane članica Evrozone. Prema njegovim rečima, ovo je jedan od predloga, a ima i predloga da to budu šahovnica, karta Hrvatske, kuna i glagoljica.\nekonomija, evro, kovanica, nikola tesla, hrvatska\n16:54 22.07.2021 (Osveženo: 11:06 24.08.2021)\n© Wikipedia / Javno vlasništvoSijalica gori u Teslinoj ruci\nU Narodnoj banci Srbije (NBS) smatraju da bi stavljanje lika Nikole Tesle na nacionalnu stranu kovanice evra, što je najavio hrvatski premijer Andrej Plenković ako Hrvatska postane članica Evrozone, predstavljalo prisvajanje kulturnog i naučnog nasleđa srpskog naroda.\nOvo zato jer se slavni naučnik izjašnjavao kao Srbin po poreklu i rodu, navode iz NBS-a za Tanjug i dodaju da bi, ako bi se to desilo, sasvim sigurno bile preduzete odgovarajuće aktivnosti prema nadležnim institucijama Evropske unije, da bi se ukazalo na neprimerenost takvog predloga.\nDizajn evro-novčanica, objašnjavaju u Narodnoj banci, isti je nezavisno od države koja ih štampa i dizajn kovanica je regulisan odgovarajućom Uredbom Saveta EU od 24. juna 2014. godine. Reč je uredbi o apoenima i tehničkim specifikacijama evro-kovanica namenjenih opticaju i po njoj evro-kovanice imaju jednu zajedničku, evropsku stranu koja je ista na svim evro-kovanicama, tzv. avers i drugu nacionalnu, revers stranu, koja se razlikuje od zemlje do zemlje i ima na sebi oznaku države-članice EU.\nNa nacionalnoj strani evro-kovanice mora se nalaziti krug sastavljen od 12 zvezdica, što je simbol EU, koje u potpunosti okružuju nacionalni dizajn, a država članica sama odlučuje koje će motive prikazati unutar zvezdica, navode u NBS.\nDodaju da na primer, Italija ima evro-kovanice od dva evra na kojima se nalazi portret Dantea Aligijerija, a na evro-kovanici od jednog evra crtež Leonarda Da Vinčija koji prikazuje idealne proporcije ljudskog tela.\nGrčka pak na evro-kovanici od dva evra ima scenu sa mozaika u Sparti iz trećeg veka nove ere, u kojoj je prikazana boginja Evropa koju otima Zevs u obliku bika, a na kovanici od dva evra prikazana je sova urađena po uzoru na staru atinsku kovanicu od četiri drahme.\nHrvatska stavlja Teslu na kovanicu evra\n21 Jul, 17:11\nU Narodnoj banci Srbije kažu da države obično formiraju komisije, sastavljene od umetnika, numizmatičara, gravera, političara, koje od više predloga biraju nacionalni dizajn evro-kovanice. Objašnjavaju i da o nacionalnom dizajnu evro-kovanice odlučuje država članica EU koja evro koristi kao zajedničku valutu i da se on može menjati tek nakon 15 godina, osim ako se ranije promeni šef države ili to zahtevaju razlozi sprečavanja falsifikovanja evro-kovanica, kada se dizajn može promeniti i pre isteka pomenutog roka.\nDržava je obavezna da druge članice EU obavesti o nacrtima dizajna novih nacionalnih strana evro kovanica, a zahtev za odobrenje dizajna podnosi se Savetu EU. Procedura je takva da Savet EU odobrava dizajn nacionalne strane evro-kovanice ako su ispunjeni tehnički uslovi i ako nema primedbi drugih država članica koje koriste evro kao zajedničku valutu.\n„U slučaju da ima primedbi, a one su moguće kada bi predloženi dizajn nacionalne strane jedne države mogao izazvati nepovoljne reakcije građana druge članice, Savet EU donosi odluku o prihvatanju ili odbijanju zahteva kvalifikovanom većinom glasova“, objašnjavaju u NBS.\nNaglašavaju i da se pomenuta uredba odnosi na države koje su ispunile uslove za pristupanje Evrozoni, a da Hrvatska to može da učini najranije 2023. godine, što je, kako navode u NBS, u ovom trenutku upitno.\nHrvatski premijer Andrej Plenković je najavio da će se lik Nikole Tesle nalaziti na evro-kovanicama od 50, 20 i 10 centi i to kada Hrvatska postane članica Evrozone.\nPrema njegovim rečima, ovo je jedan od predloga, a ima i predloga da to budu šahovnica, karta Hrvatske, kuna i glagoljica.


Civilno društvo Srbije predstavilo Novu spoljnopolitičku inicijativu | EurActiv Srbija\nCivilno društvo Srbije predstavilo Novu spoljnopolitičku inicijativu\nObjavljeno : 26.02.2019.\t Tweet\nEvropski pokret u Srbiji (EPuS) i Centar za spoljnu politiku (CSP) uz podršku 18 organizacija civilnog društva predstavili su 26. februara Novu spoljnopolitičku inicijativu civilnog društva Srbije u kojoj se traži postizanje konsenzusa oko spoljnopolitičkog pozicioniranja i međunarodnog položaja zemlje. Govoreći o Inicijativi, koja je upućena predstavnicima vlasti i opozicije, predsednik CSP Dragan Djukanović rekao je da njen cilj da ukaže na krucijalne stvari koje treba preduzeti kako bi se poboljšala spoljna politika Srbije.\n"Ovo je samo ideja koju treba razraditi, neophodan je konsenzus oko nekih pitanja, potrebno je da se otvori debata o spoljnoj politici zemlje", rekao je Djukanović i dodao da je Inicijativa može da bude odobra osnova za spoljnopolitičku strategiju Srbije.\nKljučne tačke Inicijative odnose se na normalizaciju odnosa Beograda i Prištine, intenziviranje evrointegracije Srbije, razvoj odnosa sa susedima u regionu i saradnju sa NATO.\nPredsednica Beogradskog fonda za političku izuzenost Sonja Liht istakla je da je Fond prva organizacija koja se priključila Inicijativi koju smatra višestruko značajnom dodajući da je za nju lično važno što je pokrenuta od strane civilnog društva koje razume značaj potrebe da nam zemlja bude dobro pozicionirana u svetu.\nGeneralna sekretarka EPuS Suzana Grubješić ukazala je na skupu u Beogradu na podeljenost društva i nedostatak konsenzusa oko ključnih spoljnopolitičkih pitanja ističući da opredeljenje za EU nije dovedeno u pitanje ali da proces evrointegracije Srbije ne može da napreduje dok se ne okončaju pregovori sa Kosovom.\n"Kosovski nerešeni problem je zarobio evrointegracije... Srbija zbog njega ne može da se fokusira na brojna važna pitanja na unutrašnjem planu", istakla je Grubješić dodajući da normalizacija odnosa Beograda i Prištine mora da bude sveobuhvatna i održiva.\nDjukanović je rekao da je za pitanje Kosova nužan višestruki dijalog i što je moguće širi kompromis i unutar Srbije i između Beograda i Prištine dodajući da se nada da će rešenju problema podsticaj dati i kosovsko civilno društvo.\nKada je reč o putu Srbije ka EU, Liht je kazala da evrointegracija Srbije nije dovedena u pitanje ali da ima skepse po tom pitanju iako je za skepsu, prema njenim rečima, prerano jer još nisu ostvareni osnovni evropski principi i vrednosti.\nGrubješić je ukazala i na jako malu podršku NATO u Srbiji, manju nego par godina posle bombardovanja 1999, rekavši da se, iako se uskoro očekuje potpisivanje novog Individualnog akcionog plana partnerstva (IPAP), u zemlji "bespoštedno vodi kampanja protiv NATO".\nOna je podsetila da je četiri godine posle bombardovanja podrška NATO biko 30% a evrointegracijama oko 70% dok je danas samo 7% za NATO a nešto više od 50% za evrointegracije.\nGeneralna sekretarka EPuS je rekla i da, uprkos izazovima u EU, poput Bregzita i evropskih izbora, "ne želi da politika proširenja bude strašilo, već želi da se proširenje vrati na velika vrata u reformisanu EU".\nPredsednica Foruma za međunarodne odnose EPuS Jelica Minić govorila je o značaju regionalne saradnje, potrebi promocije dobrih primera i dobre prakse u regionu, kao i značaju pristojnog i konzistentnog vokabulara u komunikaciji u spoljnoj politici.\nInicijativu su potpisali Beogradski fond za političku izuzetnost, Centar za regionalizam, Centar za spoljnu politiku, Evropski pokret u Srbiji – Novi Sad, Evropski pokret u Srbiji, Forum za bezbednost i demokratiju, Forum za međunarodne odnose Evropskog pokreta u Srbiji, Helsinški odbor za ljudska prava, Institut za evropske poslove, ISAC Fond, Centar savremene politike – European Western Balkans, Centar za primenjene evropske studije, Savet za strateške politike, Centar modernih veština, Akademija ženskog liderstva, Međunarodni naučni forum "Dunav – Reka saradnje", Građanska platforma i Atlantski savet Srbije.\nPotpisinici Nove spoljnopolitičke inicijative pozvali su i ostale organizacije civilnog društva da im se pridruže.\n: Izazovi EU i otpor proširenju nisu razlog da Srbija ne sprovodi ...\n: Dijalog Beograda i Prištine najkomplikovaniji proces na Balkanu


Partizan - Crvena zvezda: Ko će pobediti u derbiju ABA lige?\nObradović traži reakciju, Partizan pod velikim pritiskom protiv Zvezde\nKošarkaši Partizana i Crvene zvezde igraju u nedelju u 18.30 treći ovosezonski „večiti“ derbi, a drugi u ABA ligi. 06.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odiseja“ (odysee.com).Zvezda je u dosadašnjem delu sezone pokazala da je spremniji rival od Partizana za ovakve tipove utakmica i biće jako zanimljivo videti kako će crno-beli reagovati na ovom susretu.Ekipa Željka Obradović od starta će imati prednost domaće publike i to bi mogao da bude veliki faktor, baš kao što je bio u prvom susretu kada su crveno-beli ugostili ljutog rivala.Osim što je „večiti“ derbi, pa je samim tim velika i značajna utakmica ovaj susret Zvezde i Partizana može biti ključan za dalji razvoj situacije u regionalnoj košarci.Crveno-beli eventualnom pobedom bi zacementirali mesto u polufinalu, dok bi crno-beli napravili veliki iskorak jer je Budućnost u subotu pretrpela neočekivani poraz od Zadra.Stanje na tabeli je takvo da Zvezda ima samo jedan poraz, Partizan tri, a Budućnost četiri, te ekipa iz Humske ima šansu da trijumfom u nedelju dođe blizu obezbeđivanja jednog od prva dva mesta koje vode direktno u polufinale.Sistem takmičenja promenio se ove sezone i jako je važno završiti prvi ili drugi, pošto sa takvim rezultatom automatski prolazite među četiri najbolje, dok se od trećeg do šestog mesta igra za popunu ostala dva mesta.Zvezda je jednom nogom već tamo, u polufinalu, jer do kraja ligaškog dela, nakon što odigra susret sa Partizanom, nema nijedan susret sa ekipom koja pretenduje na titulu.Situacija za crno-bele dosta je kompleksnija, pošto posle Zvezde slede dueli sa ekipom Budućnosti, Cedevita Olimpije, Igokee, Mornara i Mege. Svih pet ekipa nalazi se u gornjem delu tabele i zbog toga bi eventualna pobeda nad crveno-belima bila od velikog značaj za tim Željka Obradovića. „Posle izuzetno loše odigrane utakmice u Kupu i slike koju smo prikazali, mislim da je trenutak da reagujemo i nadam se da ćemo reagovati. Ono što je krasilo ovaj tim i što bih ja voleo da krasi je borbenost koja je ne maksimalna, nego preko toga. Mi to nažalost nismo imali u Nišu“, rekao je Obradović pred derbi.„Želim da se zahvalim navijačima koji su onako odreagovali posle utakmice, siguran sam da ćemo i sutra imati podršku, a ono što bih voleo je da svi mi shvatimo šta znači igrati utakmice protiv Crvene zvezde i šta znači braniti boje Partizana. To je ono odakle moramo da počnemo i da shvatimo da je to jedini način. Košarkaška igra i košarkaška utakmica zahtevaju još mnogo toga, ali prvi preduslov je maksimalna borbenost, motivisanost, a to nam je, čini mi se, apsolutno nedostajalo u finalu Kupa“, dodao je. Finale Kupa već je analizirano dosta puta, očekivala se velika borba, a Zvezda je rutinski, bez veće drame, slavila i uzela prvi domaći trofej u sezoni.Još jednom se pokazalo da je ekipa Dejana Radonjića fizički spremnija za ovakve tipove utakmica i Partizan će, pre svega, morati na tom polju da odgovori ako želi da bude konkurentniji.Iz izjava Željka Obradovića vidi se razočaranost finalem Kupa, što je i sam ponovio više puta, i ako su nešto njegove ekipe dobro radile u prošlosti, znale su da odgovore i da se vrate na pravi način. Kada je reč o crveno-belima, četa Dejana Radonjića nalazi se u odličnom ritmu, u poslednjem kolu Evrolige slavila je protiv Baskonije i pokazala zavidan nivo košarke.Crveno-beli nalaze se u paklenom ritmu, posle Kupa odigrali su dve evroligaške utakmice i protiv Partizana je jako važno da pronađu dobru energiju.„Utakmice sa Partizanom uvek imaju posebnu težinu. Igramo ovaj meč pred njiihovim navijačima koji će im sigurno pružiti veliku podršku. Moraćemo da odigramo na zadovoljavajućem energetskom nivou posebno što u ovakvom rasporedu svaki trenutak moramo da koristimo za oporavak i pripremu utakmice i težak raspored“, rekao je Radonjić. Pravdu u derbiju koji se igra u dvorani „Aleksandar Nikolić“ deliće Slovenci Matej Bolteuzer i Milan Nedović, te Hrvat Josip Radojković.► Zvezda razbila Partizan i osvojila Kup Radivoja Koraća!► Zvezda „ugušila“ Partizan!\nsport, košarka, kk crvena zvezda, kk partizan, aba liga\n09:20 06.03.2022 (Osveženo: 10:30 06.03.2022)\n© Foto : ABA liga / Dragana StjepanovićNikola Kalinić i Kevin Panter – KK Crvena zvezda protiv KK Partizan\nKošarkaši Partizana i Crvene zvezde igraju u nedelju u 18.30 treći ovosezonski „večiti“ derbi, a drugi u ABA ligi.\nZvezda je u dosadašnjem delu sezone pokazala da je spremniji rival od Partizana za ovakve tipove utakmica i biće jako zanimljivo videti kako će crno-beli reagovati na ovom susretu.\nEkipa Željka Obradović od starta će imati prednost domaće publike i to bi mogao da bude veliki faktor, baš kao što je bio u prvom susretu kada su crveno-beli ugostili ljutog rivala.\nOsim što je „večiti“ derbi, pa je samim tim velika i značajna utakmica ovaj susret Zvezde i Partizana može biti ključan za dalji razvoj situacije u regionalnoj košarci.\nCrveno-beli eventualnom pobedom bi zacementirali mesto u polufinalu, dok bi crno-beli napravili veliki iskorak jer je Budućnost u subotu pretrpela neočekivani poraz od Zadra.\nStanje na tabeli je takvo da Zvezda ima samo jedan poraz, Partizan tri, a Budućnost četiri, te ekipa iz Humske ima šansu da trijumfom u nedelju dođe blizu obezbeđivanja jednog od prva dva mesta koje vode direktno u polufinale.\nSistem takmičenja promenio se ove sezone i jako je važno završiti prvi ili drugi, pošto sa takvim rezultatom automatski prolazite među četiri najbolje, dok se od trećeg do šestog mesta igra za popunu ostala dva mesta.\nZvezda je jednom nogom već tamo, u polufinalu, jer do kraja ligaškog dela, nakon što odigra susret sa Partizanom, nema nijedan susret sa ekipom koja pretenduje na titulu.\nSituacija za crno-bele dosta je kompleksnija, pošto posle Zvezde slede dueli sa ekipom Budućnosti, Cedevita Olimpije, Igokee, Mornara i Mege.\nSvih pet ekipa nalazi se u gornjem delu tabele i zbog toga bi eventualna pobeda nad crveno-belima bila od velikog značaj za tim Željka Obradovića.\n„Posle izuzetno loše odigrane utakmice u Kupu i slike koju smo prikazali, mislim da je trenutak da reagujemo i nadam se da ćemo reagovati. Ono što je krasilo ovaj tim i što bih ja voleo da krasi je borbenost koja je ne maksimalna, nego preko toga. Mi to nažalost nismo imali u Nišu“, rekao je Obradović pred derbi.\n„Želim da se zahvalim navijačima koji su onako odreagovali posle utakmice, siguran sam da ćemo i sutra imati podršku, a ono što bih voleo je da svi mi shvatimo šta znači igrati utakmice protiv Crvene zvezde i šta znači braniti boje Partizana. To je ono odakle moramo da počnemo i da shvatimo da je to jedini način. Košarkaška igra i košarkaška utakmica zahtevaju još mnogo toga, ali prvi preduslov je maksimalna borbenost, motivisanost, a to nam je, čini mi se, apsolutno nedostajalo u finalu Kupa“, dodao je.\nFinale Kupa već je analizirano dosta puta, očekivala se velika borba, a Zvezda je rutinski, bez veće drame, slavila i uzela prvi domaći trofej u sezoni.\nJoš jednom se pokazalo da je ekipa Dejana Radonjića fizički spremnija za ovakve tipove utakmica i Partizan će, pre svega, morati na tom polju da odgovori ako želi da bude konkurentniji.\n„Igramo protiv tima koji igra veoma dobro, ali to je prilika za nas da pokažemo sve ono što imamo i sve ono što nas je krasilo od prvog dana. To je bila ideja, to sam rekao prvog dana kad smo izašli na prvu utakmicu i malo je reći da sam bio razočaran posle finalne utakmice isto kao i igrači. Od srede smo radili na jednom veoma dobrom nivou, odradili četiri treninga i pokušali da se spremimo maksimalno za ovu utakmicu. Nadam se da će pobediti fer i sportska atmosfera, da će se kao i uvek pričati samo o košarci i da sve bude u okviru fer-pleja“, zaključio je Obradović.\nIz izjava Željka Obradovića vidi se razočaranost finalem Kupa, što je i sam ponovio više puta, i ako su nešto njegove ekipe dobro radile u prošlosti, znale su da odgovore i da se vrate na pravi način.\nKada je reč o crveno-belima, četa Dejana Radonjića nalazi se u odličnom ritmu, u poslednjem kolu Evrolige slavila je protiv Baskonije i pokazala zavidan nivo košarke.\nCrveno-beli nalaze se u paklenom ritmu, posle Kupa odigrali su dve evroligaške utakmice i protiv Partizana je jako važno da pronađu dobru energiju.\n„Utakmice sa Partizanom uvek imaju posebnu težinu. Igramo ovaj meč pred njiihovim navijačima koji će im sigurno pružiti veliku podršku. Moraćemo da odigramo na zadovoljavajućem energetskom nivou posebno što u ovakvom rasporedu svaki trenutak moramo da koristimo za oporavak i pripremu utakmice i težak raspored“, rekao je Radonjić.\nPravdu u derbiju koji se igra u dvorani „Aleksandar Nikolić“ deliće Slovenci Matej Bolteuzer i Milan Nedović, te Hrvat Josip Radojković.\n► Zvezda razbila Partizan i osvojila Kup Radivoja Koraća!\n► Zvezda „ugušila“ Partizan!


Krivokapić pokušava da preuzme kontrolu nad bezbjednosnim sektorom | Kodex.ME\nPredsjednik Vlade Zdravko Krivokapić zakazao je za danas hitnu sjednicu Vijeća za nacionalnu bezbjednost na kojoj će pokušati da smijeni potpredsjednika Vlade Dritana Abazovića sa funkcije šefa Biroa za operativnu koordinaciju, čime bi protivustavno preuzeo kontrolu nad cijelim bezbjednosnim sektorom, saznaje Pobjeda.\n25. 01. 2022 - 08:20 Autor: M.V.\nKrivokapić preko Dejana Vukšića već kontroliše Agenciju za nacionalnu bezbjednost, a preuzimanjem kontrole nad Biroom bi pokušao da protivustavno preuzme kontrolu nad MUP-om i policijom,piše Pobjeda.\nBiro za operativnu koordinaciju je tijelo zaduženo za izvršavanje i realizaciju zaključaka Vijeća za nacionalnu bezbjednost, utvrđivanje zadataka obavještajnog sektora, i koordinacijom aktivnosti organa iz tog sektora.\nDva izvora Pobjede iz Vlade saopštila su da je plan Krivokapića da, kroz izvještaj o Cetinju o postupanju državnih organa, pokuša da smijeni Abazovića ili predloži njegovu smjenu.\n– U planu je da se optuži Abazović za nekoordinaciju i neposlušnost policije i tako nađe razlog za njegovu smjenu sa funkcije predsjednika Biroa – rekao je izvor Pobjede iz samog vrha Vlade.\nKonstelacija snaga je takva da Krivokapić trenutno nema većinu da smijeni Abazovića. Međutim, prema tvrdnjama izvora Pobjede, Krivokapić će se pozvati na zakon o osnovama obavještajnog sektora po kojem članove Biroa za operativnu koordinaciju imenuje Vlada, a šefa tog tijela predsjednik Vlade.\n– Radom Biroa za operativnu koordinaciju koordinira član Vijeća za nacionalnu bezbjednost koga odredi Savjet za odbranu i bezbjednost, na prijedlog predsjednika Vijeća – navodi se u zakonu što će, prema tvrdnjama izvora Pobjede, Krivokapić iskoristiti da smijeni Abazovića ili predloži njegovu hitnu smjenu.\nFormiranjem Biroa Crna Gora je prvi put dobila takvo tijelo, čiji članovi su direktori Agencije za nacionalnu bezbjednost i Uprave policije, Uprave za sprečavanje pranja novca i finansiranja terorizma, načelnici Generalštaba Vojske Crne Gore, Odjeljenja za vojno obavještajne i bezbjednosne poslove Ministarstva odbrane, sekretar Vijeća za nacionalnu bezbjednost i generalni direktor Direktorata za bezbjednosno zaštitne poslove i nadzor Ministarstva unutrašnjih poslova.


Rusija traži slanje pomoći na istok Ukrajine\nNa hitnoj sednici Saveta bezbednosti, koju je sazvala Rusija, najviši zvaničnik UN za humanitarnu pomoć Džon Ging je izvestio da se humanitarna situacija na istoku Ukrajine pogoršava i da su "neophodne hitne mere".\nOptužujući Kijev da ignoriše pozive civila u pomoć, ruski ambasador u UN Vitalij Čurkin je rekao da je situacija na istoku, posebno u Lugansku i Donjecku, katastrofalna, i dodao da Rusija tamo želi da pošalje humanitarni konvoj u saradnji sa Crvenim krstom.\n"Kad govorimo o humanitarnoj situaciji, ne možemo da zanemarimo činjenicu da Rusija može to sve da zaustavi. Najsigurniji način da se okonča nasilje jeste da zvanična Moskva obustavi priliv boraca, oružja i novaca iz Rusije na istok Ukrajine", izjavila je zamenica američkog ambasadora u UN Rozmeri Dikarlo.\nOna je optužila Rusiju da povećava broj vojnika na granici sa Ukrajinom i da podstiče tenzije planovima za održavanje vojnih vežbi.\nPrema podacima UN, u sukobima na istoku Ukrajine je od sredine aprila poginulo najmanje 1.367 ljudi.